
Hávarðs  saga  ísfirðings  er  talin  i  letr  færð  á 
siðara  hluta  13.  aldar.  Þykir  liklegt,  að  hún  sé 
saman  tekin  i  Svarfaðardal.  Að  minsta  kosti  er 
hún  sett  saman  fjarri  þeim  stöðum,  er  viðburð- 
irnir  gerðust.  Lýsir  hún  svo  mikilli  vanþekking 
á  sögustöðunum,  að  sliks  eru  varla  dæmi  i  nokk- 
urri  íslenzkri  sögu  annari.  —  Það  er  og  Ijóst,  að 
höfundrinn  hefir  verið  ærið  ófróðr  um  höfðingja 
landsins  á  söguöldinni,  svo  segir  hann  rangt  frá 
ýmsu  og  ruglar  saman  alls  óskyldum  mönnum. 

Landnámabók  segir,  að  Þjóðreki  Sléttu-Bjarnar- 
syni  þótti  ofþrónglent  i  Saurbæ;  því  réðst  hann  til 
ísafjarðar.  Þar  gerðist  saga  þeirra  Þorbjarnar 
Þjóðrekssonar  og  Hávarðs  ins  halta.  Segir  þar 
og,  að  Þorbjörn  drap  óláf  son  Hávarðs*,  og 
Bjargeyjar  Valbrandsdóttur,  en  Hávarðr  hefndi 
sonar  sins  og  drap  Þorbjörn.  Þeir  Hávarðr  flúðu 
siðan  undir  áraburð  Eyjólfs  ins  gráa  og  Steingríms 
sonar  hans,  vestr  i  Arnarfjörð, 

Eigi  er  vist,  hvort  þessi  saga  þeirra 
Þ  orb  jarnar  ok  Hávarðs,  eða  saga  ís- 
firðinga,  sem  Landnámabækr  nefna,  hefir 
verið  skrásett,  en  ef  svo  hefir  verið,  þá  er  sú 
saga  týnd  fyrir  löngu.  Mætti  vera,  að  sagan,  sem 
enn  er  til  og  hér  prentuð,  hafi  verið  samin  eftir 
aflöguðum  endrminningum  innar  eldri  sögu,  er 
rituð  hafi  verið,  en  þá  týnd.  Að  öðrum  kosti  er 


*  „Þar  af  gerðist  saga  Isfirðinga  ok  víg  Þorbjarnar," 
(Hauksbók). 

hún  rituð  eftir  gömlum  og  rangfær&um  munn- 
mælum. 

Það  er  bersýnilegt,  að  sagan  blandar  ranglega 
saman  „Steinþóri  á  Eyri"  við  þá  feðga  Steingrim 
og  Eyjólf  inn  gráa,  er  veittu  Hávarði  lið,  sam- 
kvæmt  Landnámabók.  Steinþórr  á  Eyri  í  Eyrar- 
sveit  kemr  að  réttu  lagi  ekki  við  þessa  sögu;  enda 
sést  Ijóslega,  að  sagan  gerir  ráð  fyrir,  að  „Stein- 
þórr  á  Eyri"  búi  í  námunda  við  Otradal,  þ.  e.  í 
Amarfirði.  —  Einnig  ruglar  sagan  saman  Gesti 
inum  spaka  Oddleifssyni  i  Haga  og  Ljóti  inum 
spaka  á  Ingjaldssandi  i  önundarfirði.  Þorbjörn 
átti  Holldísi  systur  Ljóts  ins  spaka,  svo  sem  geU 
ið  er  í  brotinu  aftan  við  söguna  og  í  Landnáma- 
bák,  —  en  ekki  systur  Gests,  sem  í  sögunni  segir. 
—  Alrangt  er  og  sagt  frá  afdrifum  Viga-Sturíu 
bróður  Þorbjamar;  hann  bjó  að  Staðarhóli  í 
Saurbæ,  allfjarri  viðskiftum  þeirra  ísfirðinga,  og 
lét  ekki  líf  sitt  i  þeirra  viðreign. 

Sagan  ruglar  saman  Bauðasandi  og  Ingjalds- 
sandi.  Eins  nefnir  hún  bæi  við  ísafjörð,  sem  vist 
má  telja,  að  þar  hafi  aldrei  verið,  svo  sem  Ás~ 
brandsstaði,  Valbrandsstaði  og  Þorbrandsstaði. 
Eru  bæir  þessir  kendir  við  sögumennina,  af  því 
að  höf.  hefir   eigi  vitað  heiti   bæjanna  in  réttu. 

Þó  að  Hávarðs  sögu  sé  allmjög  áfátt,  sem  nú 
hefir  verið  drepið  á,  þá  er  hún  ekki  allskosiar 
ómerk.  Ilán  byggist  á  sönnum  atburðum,  sem 
sjá  má  af  Landnámabók  og  í  annan  stað  geymir 
hún  allmargar  vísur  Hávarðs,  þótt  hún  eigni  hon- 
um  og  visur  eftir  aðra  höfunda.  —  Visur  Hávarðs 
eru  að  sönnu  mjög  rangfærðar  í  handritum,  enda 
eru  eigi  til  af  sögunni  nema  pappirshandrií  frá 
17.  óld. 

Fyrst  var  „Sagann  af  Haavarde  ísfirdingi"  gef- 

in  út  í  „Nokkrum  margfróðum  söguþáttum"  Bjarn- 
ar  Markússonar,  Hólum  1756.  —  2.  útg.  Hávarðs 
sögu  kom  út  á  kostnað  „Nordiske  Literatur  Sam- 
funds"  í  Kh.  1860.  Sá  Gunnlaugr  Þórðarson  um 
útgáfuna  og  fylgdi  dönsk  þýðing  eftir  hann,  en 
Gísli  Brynjólfsson  skrifaði  um  söguna  og  samdi 
visnaskýringar  með  miklum  leiðréttingum  og  til- 
gátum.  —  3.  útg.:  Saga  Hávarðar  ísfirðings.  Teksta- 
útgáfa.  ísafjörðr  1889.  —  Fjórða  sinni  kom  sagan 
i  útgáfu  Sigurðar  Krisijánssonar  i  Reykjavik  1896. 
Vald.  Ásmundarson  bjó  undir  prentun*  —  Fimta 
útgáfa  er  í  2.  bindi  af  Origines  I  slandi  cæ 
by  G.  Vigfússon  and  F.  Y.  Powell.  Oxford  1905, 
ásamt  enskri  þgðingu. 

Auk  þeirra  tveggja  þý&inga  sögunnar,  er  að 
ofan  getr,  hefir  hún  og  birzt  á  dönsku:  Haa- 
vard  Isfjordings  Saga  i  „Billeder  af  Livet  paa 
Island  ved  Fr.  Winkel  Horn."  Kh.  1871.  —  „En 
Fader<(  í  Nordahls  Rolfsen's  „V o  r  e  F  æ  dr  es 
L  i  v"  Þýðing  eftir  Gerhard  Gran.  Bergen  1888 
og  Kristiania  1898  (með  tveimr  myndum).  —  Á 
þýzku:  Die  Hovard  Isfjordings  Sage,  þýdd  af 
Willebald  Leo.  Heilbronn  1878. 

Hér  er  óbundið  mál  sögunnar  prentað  eftir 
Rvíkr-útgáfunni,  að  öðru  en  breyting  nokkurri 
um  stafsetning.  Vísumar  eru  gefnar  út  samkvæmt 
fornkvæða-útgáfu  Dr.  Finns  Jónssonar.  Er  þar 
tekið  upp  margt  leiðréttinga,  sem  styðst  við  get- 
gátur  einar,  þar  sem  eigi  er  annars  kostr.  Má  þess 
eigi  vænta,  að  hitzt  hafi  jafnan  ið  réitasta. 
6.  des.  1921. 

BENEDIKT  SVEINSSON. 

Víg  Óláfs  Hávarðssonar  . .  um  1000. 

Víg  porbjarnar   pjóðrekssonar 

ok  Ljóts um  1002—1003. 


UidrétUng.    Neðst  á  bls.  48  bœtiál: 
á  Eyri  til  Steinþórs  vinar  míns;  biðið  hanr» 

Hávarðs  saga  ísfirðings, 


1.  pat  er  upphaf  þessarrar  sögu,  aí  por- 
björn  hét  maðr;  hann  var  pjóðreksson. 
Hann  bjó  í  ísafirði  á  þeim  bœ,  er  heitir  at 
Laugabóli;  hann  hafði  goðorð  um  Isafjörð. 
Hann  var  stórættaðr  maðr  ok  höf ðingi  mik- 
ill  ok  enn  mesti  ójafnaðarmaðr,  svá  at  eng- 
ir  menn  þar  um  ísaf  jörð  báru  styrk  tij  neitt 
í  móti  honum  at  mæla.  Hann  tók  dœtr 
manna  eða  frændkonur  ok  hafði  við  hönd 
sér  nökkura  stund,  ok  sendi  síðan  heim;  fyr- 
ir  sumum  tók  hann  bú  upp  eða  rak  brott 
af  eignum  sínum.  porbjörn  hafði  tekit  þá 
konu  fyrir  bú  sitt,  er  Sigríðr  hét;  hon  var 
ung  kona  ok  stórrar  ættar.  Hon  átti  f é  mik- 
it,  ok  skyldi  þat  standa  fyrir  henni,  ok  eigi 
fram  ganga  meðan  hon  væri  með  porbirni. 
—  Hávarðr  var  maðr  nefndr;  hann  bjó  þar 
sem  heitir  á  Blámýri.  Hann  var  ættstórr 
maðr,  ok  var  þá  hniginn  á  enn  efra  aldr. 
Hann  hafði  verit  vikingr  mikill  enn  fyrra 

hluta  ævi  sinnar  ok  enn  mesti  kappi,  ok  í 
einhverjum  bardaga  hafði  hann  orðit  $ár 
mjök,  ok  fengit  eitt  sár  undir  knéskelina, 
ok  þaðan  af  gekk  hann  jafnan  haltr  síðan. 
Hávarðr  var  kvángaðr,  ok  hét  Bjargey  kona 
hans;  hon  var  af  góðum  ættum  ok  enn 
mesii  skörungr.  J?au  áttu  son  einn,  er  Ó- 
láfr  hét;  hann  var  á  ungum  aldri,  manna 
gerviíegastr;  hann  var  mikiil  vexti,  friðr 
sýnum.  J?au  Hávarðr  ok  Bjargey  unnu  Óláfi 
mikit;  hann  var  þeim  ok  hlýðinn  ok  auð- 
ráðr.  pormóðr  hét  maðr;  hann  bjó  á  þeim 
bœ,  er  heitir  á  Bakka;  porgerðr  hét  kona 
hans.  pormóðr  var  lítt  við  alþýðu  skap 
manna;  hann  var  þá  hniginn  nökkut  á  enn 
efra  aldr.  Var  þat  kallat,  at  hann  væri  eigi 
einhamr;  þótti  hverjum  þeira  ok  verst  við 
hann  at  eiga.  Ljótr  hét  maðr,  er  bjó  á  Mána- 
bergi  í  ísafirði.  Ljótr  var  mikill  maðr  ok 
sterkr;  hann  var  bróðir  porbjarnar,  ok  hon- 
um  líkastr  um  alla  hluti.  porkell  hét  rnaðr, 
er  bjó  í  ey  þeiri,  er  Æðey  heitir;  hann  var 
vitr  maðr,  ok  þó  lítilmenni,  en  þó  af  góð- 
imi  ættum  ok  manna  óeinarðastr.  porkell 
var  lögmaðr  þeira  ísfirðinganna.  Tveir  menn 
eru  nefndir  til  sögunnar:  annarr  hét  Brandr, 
en  annarr  Vakr;  þeir  váru  heimamenn  por- 
bjarnar  á  Laugabóli.  Brandr  var  mikill  vexti 
ok  rammr  at  afli.  f>at  var  iðja  Brands,  at 
hann  hafði  ferðir  á  siunrum  ok  flutti  at 
búi  þat  er  þurfti;  en  á  vetrum  gætti  hann 

gamals  fjár;  var  hann  vinsæll  ok  óáleitínn. 
Vakr  var  systursonr  porbjarnar;  var  hann 
maðr  lítill  ok  smáskytligr,  vígmáligr  ok  ill- 
máligr;  fýsti  porbjörn  frænda  sinn  jafnan 
þess,  er  þá  var  verr  en  áðr;  varð  hann  af 
því  óvinsæll,  ok  unnu  menn  honum  sann- 
mælis.  Hann  vann  ekki  annat,  en  gekk  með 
pofEirni  út  ok  inn,  eða  f ór  sendiferðir  hans, 
ok  þá  hann  vildi  ill  verk  gera  láta.  pórdís 
hét  kona,  er  bjó  á  Hváli  í  ísafirði;  hon  var 
systir  porbjarnar,  en  móðir  Vakrs.  Hon  átti 
ok  annan  son,  er  Skarfr  hét.  Hann  var  bæði 
mikili  ok  sterkr.  Var  hann  með  móður  sinni, 
ok  sá  um  bú  þeira.  pórálfr  hét  maðr,  er 
bjó  þar,  sem  heitir  á  Lónseyri;  hann  var  vin- 
sæll  maðr,  ok  eigi  mikilmenni.  Hann  var 
mjök  skyldr  bústýru  porbjarnar.  pórálfr 
hafði  boðizt  til  at  taka  við  Sigríði  ok  ávaxta 
fé  hennar,  en  porbjörn  vildi  þat  eigi,  ok 
sýndi  þar  um  enn  ójafnað  sinn,  ok  bað  hann 
ekki  orð  tii  leggja. 

2.  par  er  nú  til  máls  at  taka,  at  Óláfr 
vex  upp  á  Blámýri;  hann  gerist  efnilegr 
maðr.  Svá  segja  menn,  at  Óláfr  Hávarðsson 
hafi  haft  bjarnvj,  því  at  aldri  var  þat  frost 
eða  kuldi,  at  Óláfr  fœri  í  fleiri  klæði  en  eina 
brók,  ok  skyrtu  gyrða  í  brœkr.  Aldri  fór 
hann  svá  af  bœ  á  brott,  at  hann  hefði  fleiri 
klæði.  pórhallr  hét  maðr;  hann  var  frændi 
þeira  Hávarðs  ok  heimamaðr,  ungr  maðr 
ok  enn  fráligsti;  hafði  atdrátt  at  búi  þeira. 

]?at  var  eitthvert  haust,  at  ísfirðingar  gengu 
afréttir  sínar,  ok  heimtu  menn  litt.  por- 
birni  á  Laugabóli  var  vant  sextigu  geldinga. 
Liðu  vetrnætr  ok  fanst  eigi.  Nökkuru  fyrir 
vetr  f err  Óláfr  Hávarðsson  heiman  ok  gengr 
afréttir  ok  öll  fjöll,  leitar  fjár  manna  ok 
finnr  fjölda  fjár,  bæði  þat  (er)  porbjörn 
átti  ok  þeir  feðgar  ok  svá  aðrir  menn,  rekr 
siðan  heim  fénaðinn  ok  fœrði  hverjum  þat, 
er  átti.  Varð  Óláfr  af  þessu  vinsæll,  svá  at 
hverr  bað  honum  góðs.  Einn  dag  snemma 
rekr  Öláfr  geldinga  porbjarnar  ofan  á 
Laugaból.  Hann  kom  í  þann  tíma,  er  menn 
sátu  yfir  borðum  ok  váru  engir  menn  úti. 
Öláfr  drepr  á  dyrrnar  ok  gekk  kona  ein  til 
duranna;  pat  var  Sigriðr  bústýra  porbjarn- 
ar,  ok  heilsaði  hon  honum  vel.  Hon  spurði3 
hvat  hann  vildi.  Óláfr  svarar:  „Ek  hefi  rek- 
it  hingat  geldinga  porbjarnar,  er  honum  var 
vant  i  haust."  Ok  er  porbjörn  heyrði,  at  á 
dyrrnar  var  drepit,  bað  hann  Vakr  forvitn- 
ast,  hvat  komit  væri.  Hann  gerði  svá  'ok 
ííekk  at  skellihurðinni.  Hann  sá  þá,  at  þau 
Sigríðr  töluðust  við.  Hann  hljóp  þá  upp  á 
okann,  ok  stóð  þar  meðan  þau  töluðu.  pá 
mælti  Óláfr:  „Nú  þarf  ek  eigi  at  fara  lengra; 
skaltú  nú,  Sigríðr,  segja  til  geldinganna." 
Hon  sagði,  at  svá  skyldi  vera,  ok  bað  hann 
vel  fara.  Vakr  hljóp  inn  í  stofuna  œpandi- 
T>orbiörn  spyrr,  hví  hann  léti  svá,  eða  hvat 
komit  hefði.  „pat  ætla  ek,"  segir  hann,  „at 

Óláfr  glóprinn  af  Blámýri,  sonr  Hávarðs* 
kœmi;  hefir  hann  rekit  hingat  geldinga  þína, 
þá  er  vant  var  i  haust."  „J?at  er  vel  gert," 
segir  porbjörn.  „Annat  ætla  ek  verit  hafa 
eigi  síðr  undir  ferðinni,"  segir  Vakr,  „þvi 
at  þau  Sigríðr  hafa  talat  i  allan  morgin;  sá 
ek,  at  henni  þótti  allgott  at  leggja  hendr 
sínar  um  háls  honum."  porbjörn  mælti: 
„pó  at  Óláfr  sé  hraustr  maðr,  þá  er  honum 
þat  ofdirfð  at  fara  óþokkaferð  til  vár."  Óláfr 
ferr  heim.  Líða  þau  misseri,  ok  er  svá  sagt, 
at  Óláfr  kemr  jafnan  á  Laugaból  ok  fann 
Sigríði,  ok  gerðist  vel  með  þeim.  Var  þetta 
brátt  orðat,  at  Óláfr  fífldi  Sigríði.  Ok  ann~ 
at  haust  gengu  menn  enn  afréttir  sínar,  ok 
heimta  lítt.  Varð  porbirni  enn  flest  vant* 
Ok  er  lokit  var  réttunum,  ferr  Óláfr  heim- 
an  einn  saman  ok  gengr  afréttir  víða  um 
fjöll  ok  heiðar,  finnr  enn  fjölda  fjár  ok 
rekr  í  bygðina;  fœrir  enn  hverjum  þat  er 
á.  Gerðist  hann  nú  svá  vinsæll  af  bygðar- 
mönnum,  at  allir  biðja  honum  góðs,  utan 
piorbjörn;  hann  grimmast  við  hann  fyrir 
alt  saman,  þat  er  aðrir  lofa  hann,  ok  þat 
er  hann  heyrir  talat  um  bygðina  um  þang- 
atkvámur  hans  til  fundar  við  Sigríði.  Vakr 
sparir  nú  eigi  af  at  rœgja  þau  við  porbjörn, 
Nú  er  enn  svá  komit,  at  Óláfr  er  kominn 
á  Laugaból  með  geldingana,  svá  marga  sem 
fyrr;  ok  er  hann  kom,  váru  engir  menn 
úti.  Gengr  hann  nú  inn  ok  til  stofu.  Var 

þar  porbjörn  bóndi  ok  frændi  hans,  Vakr, 
ok  margí  heimamanna.  Óláfr  gengr  innar 
mjök  at  pallinum;  stingr  hann  niðr  öxar- 
skaftinu  ok  styðst  á,  en  enginn  heilsaði  hon- 
um,  ok  þögðu  allir.  Ok  er  hann  sér  at  engi 
œmti  honum,  þá  kveðr  hann  vísu: 

(1)   Þe&s  ræðk  fyrst  at  fregna 
fámálgasta  þegna; 
hvi  jþegja  hér  allir 
hjörþingsviðir  snjallir? 
Metorð  leggja  menn  engi 
á  mállauisa  drengi; 
hesfk  staðit  hér  lengi, 
höfumk  kvaddan  alls  engi. 

pá  mælti  Óláfr:  „pat  er  mitt  erendi  hing- 
at,  porbjörn  bóndi,  at  ek  hefi  rekit  hingat 
geldinga  þína.6é  pá  mælti  Vakr:  „Kunnigt 
er  mönnum  þat  nú,  Óláfr,  at  þú  gerist  sauð- 
reki  um  Isafjörð;  vitu  vær  ok  erendi  þitt 
hingat,  þat  at  þú  feiT  at  heimta  hlut  af 
sauðunum;  er  þat  ok  stafkarla  háttr,  ok  er 
einsætt,  at  minnast  hans  þó  at  lítit  sé." 
Óláfr  svaraði:  „Eigi  er  þat  mitt  erendi,  mun 
ek  ok  eigi  reka  et  þriðja  sinn."  Snýr  hann 
þá  í  brott;  en  Vakr  hleypr  upp  ok  œpir  at 
honum.  Óiáfr  gaf  engan  gaum  at  þvi,  ok 
gekk  heim,  ok  líða  þau  misseri.  Ok  um 
hausíit  heimta  menn  vel,  utan  porbjörn; 
honum  var  vant  sextigu  geldinga,  ok  fund- 
ust  eigi,  Létu  þeir  frændr  þau  orð  um  fara, 
at  Óláfr  mundi  enn  ætla  at  heimta  til  hlut- 

ar  eða  stela  ella.  pat  var  eitt  kveld,  er  þeir 
feðgar  sátu  yfir  borðum,  at  á  diskinum  fyr- 
ir  þeim  lá  langleggjarstykki.  Óláfr  tók  upp 
ok  niælti:  „petta  er  furðu  mikill  leggr  ok 
digr."  Hávarðr  mælti:  „pat  ætla  ek  þó, 
frændi,  at  hann  sé  af  okkrum  sauðum,  en 
eigi  porbjarnar  bónda,  ok  mikit  er  at  þola 
slikan  ójafnað."  Óláfr  leggr  niðr  legginn  á 
horðit,  ok  roðnaði  við,  ok  þótti  þeim,  sem 
hjá  sátu,  sem  hann  þrýsti  við  borðinu,  en 
þó  brast  sundr  leggrinn,  ok  svá  snart,  at 
annarr  hlutrinn  stökk  út  í  bjórinn,  svá  at  þar 
varð  fastr.  Hávarðr  leit  upp  ok  mælti  eigi, 
ok  brosti  þó  at,  en  í  þvi  gekk  kona  í  stof- 
una,  ok  var  þar  komin  porgerðr  af  Bakka. 
Hávarðr  fagnaði  henni  vel  ok  spurði  tíð- 
enda.  Hon  sagði  andlát  pormóðar  bónda 
síns.  „Erum  vér  þó  eigi  vel  við  komin,  því 
at  hann  vitjar  hverja  nátt  sængr  sinnar. 
Nú  vilda  ek  þiggja,  bóndi,  at  þér  veittuð 
mér  nökkut  lið,  þvi  at  fólki  mínu  þótti  ódælt 
við  pormóð,  en  nú  er  svá  komit,  at_þat 
ætlar  alt  i  brott."  Hávarðr  svaraði:  „Ék  em 
nú  af  léttasta  skeiði,  ok  eigi  til  sliks  fœrr; 
eða  hví  ferr  þú  eigi  á  Laugaból?  Er  þess 
ván  um  höfðingja,  at  þeir  láti  skjótt  til 
slíkrar  héraðsstjórnar  koma  sitt  sveitar- 
gengi."  Hon  svarar:  „Einskis  góðs  vænti  ek 
þangat;  læt  ek  vel  yfir,  ef  hann  gerir  mér 
ekki  ilt."  pá  mælti  Hávarðr:  „pat  er  mitt 
ráð,  at  þú  biðir  Óláf  son  minn3  ok  væri  þat 

ungra  manna,  at  reyna  sik  svá  aí  karlmensku; 
mundi  oss  forðum  slíkt  gaman  hafa  þótt." 
Hon  gerir  nú  svá.  Óláfr  hét  ferðinni,  ok 
bað  hana  þar  vera  um  nóttina;  en  um  dag- 
inn  ef tir  fór  Óláfr  heim  með  porgerði.  Var 
þar  alt  fólk  ókátt;  en  um  kveldit  fóru  menn 
at  sofa.  Óláfr  lá  í  stafnrekkju  utar  við  dyr; 
Ijós  brann  í  skálanum;  var  Ijóst  et  efra,  en 
dimt  et  neðra.  Óláfr  lagðist  niðr  í  skyrtu 
ok  brókum,  því  at  hann  hafði  aldri  fleiri 
klæði,  en  kastaði  á  sik  feldi  einum.  Ok  er 
dagsett  var,  gekk  pormóðr  inn  í  skálann  ok 
lét  róa  tinglit;  hann  sá  at  rekkja  var  skipuð, 
er  eigi  var  vani  á;  var  hann  eigi  allgestris- 
inn;  snýr  hann  þangat  ok  þrífr  i  feldinn. 
Óláfr  vill  eigi  laust  láta  ok  heldr  þar  til, 
at  þeir  skifta  feldinum  með  sér.  Ok  er  por- 
móðr  finnr,  at  afl  er  í  þeim,  er  fyrir  er, 
hleypr  hann  upp  í  sætit  at  rúminu.  Óláfr 
liljóp  upp  ok  þreif  til  öxarinnar,  ok  hafði 
ætlat  at  slá  hann;  en  bráðara  bar  at,  því 
at  pormóðr  hljóp  undir  hendr  honum.  Varð 
Óláfr  þá  við  at  taka;  tókst  þar  enn  harð- 
asti  atgangr.  Varð  pormóðr  harðtœkr,  svá 
at  alt  hljóp  hold  undan,  þar  sem  hann  þreif 
til;  flest  gekk  ok  upp,  þat  sem  fyrir  þeim 
varð;  ok  í  því  bili  sloknaði  ljósit.  pótti 
Óláfi  þá  eigi  um  batna.  pormóðr  sótti  þá 
í  ákafa,  ok  þar  kemr  at  lyktum,  at  þeir 
hörfa  út.  í  túninu  lá  rekatré  mikit,  ok  svá 
bar  til,  at  pormóðr  rekr  hælana  báða  i  tré- 

it  ok  fellr  á  bak  aftr.  Óláfr  lætr  þá  kné  r.- 
fylgja  kviði;  leikr  þar  til  við  pormóð,  er 
hann  sér  fyrir  bonum  slík  ráð,  er  honum 
sýndist.  Fólkit  þagði  alt,  er  Óláfr  gekk  inn. 
Ok  er  hann  lét  heyra  til  sín,  var  alt  senn, 
at  fólkit  var  uppi  ok  ljósit,  ok  strauk  tíann 
uppi  ok  niðri;  var  hann  hvarveína  meiddr 
af  atgangi  pormóðar.  pakkaði  hvert  manns- 
barn  honum,  þat  er  mæla  kunni.  Hann  kveðst 
ætla,  at  þeim  mundi  eigi  mein  at  honum 
verða.  Óláfr  dvaldist  þar  nökkurar  nætr, 
fór  síðan  heim  á  Rlámýri;  varð  hann  víð- 
frægr  af  þessu  verki  um  Isafjörð  ok  alla 
landsfjórðunga,  ok  af  þessu  öllu  vóx  mjök 
óþokki  milli  þeira  porbjarnar. 

3.  pat  er  þessu  næst  at  segja,  at  hvalr 
kemr  í  Isafjörð.  peir  porbjörn  ok  Hávarðr 
áttu  r£ka  tveim  megin.  Var  sú  sögn  þegar, 
at  Hávarðr  mundi  eiga.  Var  þat  en  bezta 
reyðr.  Hvárirtveggju  fóru  til  ok  ætluðu  at 
hafa  lögmanns  órskurð  á.  Kom  þar  fjöl- 
menni  manns  saman.  pótti  öllum  sýnt,  at 
Hávarðr  mundi  hvalinn  eiga.  porkell  lög- 
maðr  var  þar  kominn,  ok  var  hann  þá  at 
spurðr,  hverr  ætti.  porkell  svarar,  ok  heldr 
lágt:  „peir  eiga  hval  víst,"  sagði  hann.  p>or- 
björn  gekk  þá  at  honum  með  brugðit  sverð- 
it  ok  mælti:  „Hverir  þá,  armi?66  segir  hann. 
porkell  svarar  skjótt,  ok  drap  niðr  höfð- 
inu:  „pér,  þér,  víst,"  segir  hann.  porbjörn 
gekk  þá  at  með  ójafnað  sinn  ok   tók  upp 

hvalinn  allan.  Fór  þá  Hávarðr  heim,  ok 
undi  illa  við  sinn  hlut.  pótti  öllum  mönn- 
um  porbjörn  enn  nú  hafa  auðsýndan  ó- 
jafnað  sinn  ok  fullkominn  ódrengskap.  pat 
var  einn  dag,  at  Óláfr  gengr  tii  fjárhúsa 
sinna,  því  at  veðrátta  var  hörð  um  vetrinn, 
ok  þurftu  menn  mjök  at  fylgja  fénaði  sín- 
um;  hafði  veðr  verit  hart  um  náttina.  Ok 
er  hann  ætlaði  brott  at  ganga,  sér  hann  at 
maðr  gengr  at  húsinu;  er  þar  kominn 
Brandr  enn  sterki.  Óláfr  tók  honum  vel. 
Brandr  tók  vel  kveðju  hans.  Óláfr  spurði, 
hví  hann  fœri  svá  síð.  Hann  svarar:  „Eigi 
er  svá  frásögulegt;  ek  gekk  til  fjár  mins 
snemma  í  dag,  en  þat  hafði  rekast  látit  ofan 
í  fjöruna;  má  þar  ok  i  tveim  stöðum  upp 
reka,  en  jafnan  þar  sem  ek  leítaði  til,  þá 
stóð  þar  maðr  fyrir  ok  bandaði  í  móti  fénu, 
svá  at  þat  hljóp  aftr  í  fang  mér,  ok  hefir 
svá  farit  í  allan  dag  alt  hér  til.  Nú  vilda 
ek  gjarna,  at  vit  fœrim  til  báðir  saman." 
Óláfr  svarar:  „pat  vil  ek  gera  fyrir  þína 
bœn/'  Ganga  síðan  báðir  saman  ofan  í  fjör- 
una.  O^  þegar  þeir  vilja  féit  upp  reka,  sá 
þeir,  at  pormóðr  er  þar  fjTÍr,  glimufélagi 
hans,  ok  bandar  i  móti  fénu,  svá  at  þat 
hleypr  aftr  í  fang  þeim.  pá  mælti  Öláfr: 
^,Hvárt  viltu  heldr,  Brandr,  reka  féit,  eða 
ráðast  i  móti  pormóði?"  Brandr  svarar: 
„pat  mun  ek  kjósa,  et  auðveldara,  at  reka 
féit."  Óláfr  gengr  at  þar  er  pormóðr  stóð 

gegnt  á  uppi;  þar  var  laginn  snjór  mikill 
frarnan  á  bakkann.  Óláfr  rann  þegar  upp  á 
bakkann  at  pormóði,  en  hann  gefr  honum 
rúm.  Ok  er  Óláfr  kemr  á  upp.  rennr  por- 
nióðr  þegar  undir  hendr  honum.  Óláfr  tekr 
ok  við  eftir  megni.  Gangast  þeir  at  lengi. 
pykkir  Öláfi  hann  eigi  raknat  hafa  eftir 
hnyskingina.  J?ar  kemr,  at  þeir  falla  báðir 
senn  fram  á  bakkann,  ok  er  svá  er  komit, 
veltir  hvárr  öðrum  þar  til  er  þeir  tumba 
báðir  ofan  fyrir  fönnina;  eru  þá  ýmsir  und- 
ir,  þar  til  er  þeir  koma  i  fjöruna;  þá  bar 
svá  til,  at  pormóðr  varð  neðri;  neytir  Óláfr 
þá  þess,  ok  braut  i  sundr  hrygginn  í  hon- 
um;  bjó  þá  um  sem  honum  líkaði,  ok  lagð- 
ist  út  á  sjóinn  með  hann  langt  frá  landi,  ok 
sökti  niðr  í  djúp.  pykkir  þar  jafnan  óhreint 
síðan,  ef  menn  sigla  í  nándir.  Óláfr  lagðist 
til  lands.  Hafði  Brandr  þá  upp  komit  fénu 
öilu,  ok  fagnaði  vel  Óláfi;  gengu  þeir  þá 
heim  báðir.  Ok  er  Brandr  kom  heim,  var 
mikit  af  nátt.  porbjörn  spurði,  hvat  hann 
hefði  dvalit.  Brandr  segir  svá  sem  farit 
hafði,  ok  svá,  hversu  Óláfr  hafði  honum  til 
staðit.  pá  mælti  Vakr:  „Hræddr  hefir  þú 
orðit,  er  þú  lofar  glóp  þenna;  mun  þat 
hans  fremd  mest,  at  fást  við  aftrgöngu- 
menn."  Brandr  svarar:  „Hræddari  mundir  i 
þú  hafa  verit,  því  at  þú  ert  mestr  í  málinu, 
sem  refarnir  i  hölunum;  muntu  í  engum 
hlut  mega  jafnast  við  hann."  Töluðu  þeir  þar 

til,  er  hvárumtveggjum  mislíkaði.  porbjörn 
bað  Brand  eigi  kapp  á  leggja  með  Óláfi: 
„Skal  þér  eigi  duga,  ok  engum  öðrum,  at 
láta  Óláf  framar  en  mik  eða  frændr  mína." 
Líðr  nú  af  vetrinn.  Ok  er  várar,  talast  þeir 
við  feðgar,  Óiáfr  ok  Hávarðr.  Hávarðrmælti: 
„Svá  er  komit,  frændi,  at  ek  hefi  eigi  skap- 
lyndi  til  lengr  at  búa  svá  nærri  porbirni, 
með  því  (at)  vit  höfum  engan  afla  at  halda 
okkr  til  jafns  við  hann."  Óláfr  svarar:  „Lít- 
it  er  mér  um  at  hafa  þat  í  yfirbœtr  at  flýja 
fyrir  porbirni,  en  þó  vil  ek,  at  þú  ráðir;  eða 
hvert  viltú  þá  leita?"  Hávarðr  svarar:  „Út 
með  firðinum  hinum  megin  eru  víða  tóft- 
ir  ok  vítt  land,  þat  er  engi  maðr  á;  þar  vil 
ek,  at  vit  reisim  okkr  bústað,  ok  erum  vit 
þá  nær  frændum  okkrum  ok  vinum."  petta 
taka  þeir  til  ráðs,  flytja  þangat  fé  sitt  alt 
ok  þat  góðs,  er  þeir  eiga  ok  gera  þar  enn 
bezta  bústað;  heitir  þar  siðan  á  Hávarðs- 
stöðum.  Váru  þeir  einir  bœndr  í  þenna  tíma 
í  ísafirði,  er  landnámamenn  váru. 

4.  porbjörn  pjóðreksson  reið  hvert  sum- 
ar  til  þings  með  menn  sína;  var  hann  höfð- 
ingi  mikill,  ættstórr  ok  frændmargr.  í  þann 
tíma  bjó  Gestr  Oddleifsson  í  Haga  á  Barða- 
strönd;  hann  var  spekingr  mikill,  vitr  ok 
vinsæll  ok  manna  framsýnastr,  ok  hafði 
margt  mannforráð.  petta  et  sama  sumar, 
er  þeir  feðgar  fœrðu  bústað  sinn,  reið  por- 
björn  tiJ  þings,  ok  hóf  bónorð  sitt  ok  bað 

systur  Gests  Oddleifssonar.  Gestr  tók  þessu 
máli  seinlega,  ok  sagði  sér  lítit  um  porbjörn 
fyrir  ójöfnuð  hans  ok  ofbeldi;  en  með  því 
at  margir  váru  veitendr  at  málinu  með  J?or- 
birni,  þá  gerði  Gestr  kost  á,  at  þessi  ráð 
skyldu    takast,    ef   porbjörn    héti   því   með 
handtaki  at  láta  af  ójöfnuði  ok  rangindum, 
bjóða  hverjum  manni  þat  er  á  ok  halda  lög 
ok  rétt;  en  ef  hann  vildi  eigi  ganga  at  þessu, 
þá   skyldi    Gestr   brigða    bónorðit    ok    gera 
skilnað.  pessu  játar  porbjörn,  ok  kaupa  at 
svá    mæltu.    J?á    reið   porbjörn    með    Gesti 
heim  af  þinginu  á  Barðaströnd,  ok  tókust 
þar  þessi  ráð  um  sumarit;  var  þar  en  bezta 
veizla.  Ok  er  þessi  tíðendi  spurðust  til  Isa- 
fjarðar,  þá  tekr  Sigríðr  ok  pórálfr  frændi 
hennar  þat  ráð,  at  kveðja  til  bœndr  ok  láta 
virða  Sigríði  alt  sittféafLaugabóli,okfórhon 
íil  pórálfs  á  Lónseyri.  Ok  er  porbjörn  kom 
heim  á  Laugaból,  varð  hann  stórlega  reiðr, 
at  Sigríðr  var  í  brott,  hét  þeim  afarkostum 
ok  reiði,  bœndunum,  er  þeir  höfðu  wt  féit, 
gerðist  þá  þegar  enn  harðasti,  ok  þykkíst  nú 
enn  vaxit  hafa  af  þessum  mægðum.  Kvikfé 
Hávarðs  bónda  var  mjök  óspakt  um  sumar- 
it,  ok  einn  morgun  snemma  kom  smalamaðr 
heim,  ok  spurði  Óláfr,  hversu  at  fœri.  „Svá 
ferr  at",  segir  hann,  „at  vantar  fjölda  fjár; 
get  ek  eigi  hvárttveggja  gert,  at  leita  þess  er 
vantar,  enda  gæta  hins,  er  fundit  er."  Óláfr 
svarar:   „Vertu   kátr,  félagi,   geym   þess   er 

fundit  er,  en  ek  skal  leita  þess  er  vantar." 
—  Hann  gerist  þá  erm  efnilegasti  maör  ok 
enn  fríðasti  sýnum,  mikill  ok  sterkr;  hann 
var  þá  átján  vetra  gamall.  Hann  tekr  nú 
öxi  í  hönd  sér,  gengr  síðan  út  með  firðin- 
um  alt  þar  til,  er  hann  kemr  á  Lónseyri. 
Hann  sér,  hvar  féit  er  alt  komit,  þar  sem 
þat  var  á  land  flutt.  Óláfr  snýr  þá  til  bœj- 
arins;  var  þat  snemma  morguns;  hann  barði 
á  dyrrnar.  J?á  gekk  Sigríðr  til  duranna  ok 
fagnaði  vel  Óláfi.  Hann  tók  vel  kveðju 
hennar.  Ok  sem  þau  höfðu  stund  skrafat, 
þá  mælti  Sigríðr:  „Skip  ferr  þar  handan 
yfir  fjörðinn,  ok  sé  ek  gerla,  at  þar  er  J?or- 
björn  pjóðreksson  ok  Vakr  frændi  hans; 
ek  sé,  at  vápn  þeira  liggja  í  stafni  fram; 
þar  er  ok  Gunnlogi,  sverð  porbjamar,  ok 
er  annat  hvárt,  at  hann  hefir  ilt  gert  eða 
ætlar  hann,  ok  vil  ek,  Óláfr,  at  þú  f innir  eigi 
porbjörn;  hefir  lengi  fátt  verit  með  ykkr? 
en  þó  ætla  ek  nú  eigi  hafa  um  batnat,  er 
þér  virðuð  mér  féit  á  Laugabóli."  Óláfr 
mælti:  „Eigi  óttumst  ek  porbjörn  á  meðan 
ek  hefi  ekki  gert  til  saka  við  hann;  mun  ek 
ok  skamt  renna  fyrir  honum  einuni."  Hon 
svarar:  „petta  er  hraustlega  mælt,  at  |þú 
átján  vetra  mundir  eigi  undan  leita  þeim 
manni,  er  jafnvígr  er  hverjum  manni;  hann 
hefir  ok  þat  sverð,  er  hvergi  nemr  í  höggi 
sjtað;  ætla  ek  ok  þat,  ef  þeir  vilja  þik  finna, 
sem  mér  segir  hugr  um  at  sé,  at  Vakr,  ill- 

mennit,  muni  eigi  sitja  hjá,  ef  þit  berizt." 
Óláfr  svarar:  „Ek  á  ekki  erendi  við  por- 
björn;  mun  ek  eigi  finna  þá,  en  ef  vér  finn- 
umst,  skaltu  nökkut  hraustlegt  til  eiga  at 
spyrja,  ef  þess  þarf."  SigríÖr  svarar,  ok 
kvaðst  eigi  mundu  at  spyrja.  Óláfr  spratt 
upp  skjótt,  ok  bað  hana  vel  lifa,  en  hon 
bað  hann  vel  fara.  Hann  gekk  þá  ofan  á 
eyrina,  því  at  þar  lá  féit.  peir  porbjöm 
váru  þá  at  landi  komnir  þar  gegnt.  Gekk 
hann  þá  ofan  at  skipinu  ok  tók  í  móti  ok 
kipti  upp  undir  þeim  á  eyrina.  porbjörn 
fagnaði  þá  vel  Óláfi.  Tók  Óláfr  kveðju  hans 
ok  spurði,  hvert  hann  ætlaði.  Hann  kveðst 
ætla  at  finna  systur  sína,  pórdísi;  ok  mun- 
um  vér  fara  allir  saman."  Óláfr  svarar: 
„Eigi  er  þat  samfœrt,  af  því  at  ek  verð  at 
reka  heim  fé  mitt;  væri  þat  sanntalat,  at 
þá  stœkkist  sauðrekarnir  um  ísafjörð,  ef  þú 
lægðir  þik  svá.u  „Eigi  feri'  ek  at  því,"  segir 
porbjörn.  Var  viðarbulungr  mikill  á  eyr- 
inni,  ok  þar  á  ofan  lá  forkr  einn  mikill, 
ok  var  brotit  af  endanum.  Óláfr  tók  upp 
forkinn  ok  hafðl  í  hendi  sér,  stekkr  nú  fénu 
fyrir  sér;  gengu  nú  allir  saman.  Talar  por- 
björn  við  Óláf,  ok  var  enn  kátasti.  Hann 
fann,  at  þeir  vildu  jafnan  ganga  síðar,  en 
hann  sá  við  því,  ok  fóru  jafnfram  allir,  ok 
alt  fram  fyrir  hólinn;  skildusí  þar  vegirnir. 
porbjörn  snerist  þá  við  ok  mælti:  „Vakr 
frændi,  eigi  þarf  at  seinka  því,  er  ætlat  er.<é 

Óláfr  sér  þá,  hvat  þeir  ætla;  snýr  hann  þá 
upp  í  brekkuna;  en  þeir  sœkja  at  neðan. 
Óláfr  verst  með  forkinum,  en  porbjörn 
höggr  hart  ok  tíðum  með  sverðinu  Gunn- 
loga,  ok  stýfði  svá  forkinn  sem  hvannir; 
f engu  þeir  þó  stór  högg  af  f orkinum  meðan 
til  vanst.  Ok  er  hann  var  sundr  sniðinn,  tók 
Óláfr  öxi  sína,  ok  varðist  þá  svá  vel,  at 
þeim  þótti  ósýnt,  hversu  fara  mundi  með 
þeim;  urðu  þeir  ok  allir  sárir.  pórdis  syst- 
ir  porbjarnar  gekk  út  þenna  morgin,  er  þeir 
börðust,  ok  heyrði  til,  en  mátti  eigi  sjá.  Hon 
sendi  skósvein  sinn  at  forvitnast  til.  Hann 
gerði  svá,  ok  sagði  pórdisi,  at  þeir  berðist, 
porbjörn  bróðir  hennar,  Vakr  sonr  hennar 
ok  Óláfr  Hávarðsson.  Hon  snýr  þá  inn  ok 
fann  Skarf  son  sinn,  ok  sagði  honum  þessi 
tíðendi,  ok  bað  hann  til  fara  ok  veita  frænd- 
um  sínum.  Hann  mælti:  „Ek  em  ráðinn  at 
berjast  með  Óláfi,  ok  i  mót  þeim;  þykkir 
mér  ok  skömm,  at  þrír  ganga  at  einum 
manni,  með  þvi  at  þeira  er  eigi  tívænna, 
en  fjogurra  annarra.  Mun  ek  hvergi  fara." 
pórdís  svarar:  „pat  ætlaða  ek,  at  ek  munda 
eiga  tvá  sonu  vel  hugaða;  er  þat  satt,  at 
mælt  er,  at  ,mar£t  leynist  lengi*;  nú  veit 
ek,  at  þú  ert  dóttir  heldr  en  sonr,  er  þú 
þorir  eigi  at  verja  frændr  þína;  skal  nú  ok 
raun  til  gera,  at  ek  em  vaskari  dóttir,  en 
þú  sonr."  Hon  gekk  þá  b^ott,  en  hann  reidd- 
ist  ákaflega  ok  spratt  upp  ok  þreif  öxi  sína. 

Hann  híjóp  út  ok  ofan  fyrir  brekkuna  ok 
þar  til,  er  þeir  börðust.  porbjörn  sá  hann, 
ok  sótti  í  ákafa,  en  Óláfr  sá  hann  eigi.  Ok 
þegar  er  Skarfr  kemr  i  höggfœri  við  Óláf, 
þá  hjó  hann  tveim  höndum  miíli  herða  hon- 
um,  svá  at  þegar  stóð  á  kafi.  Óláfr  hafði 
ætlat  at  höggva  til  porbjamar.  Ok  er  Óláfr 
fekk  höggit,  snarast  hann  við;  Skarfi  varð 
laus  öxin,  en  Óláfr  hafði  reidda  öxina,  ok 
hjó  hann  i  höfuð  Skarfi,  svá  at  þegar  stóð 
í  heilanum,  ok  í  þvi  var  porbjörn  upp  kom- 
inn  hjá  honum,  ok  hjó  i  fang  Óláfi;  var 
þat  ok  nóg  banasár,  ok  falla  þeir  báðir.  por- 
björn  gekk  þá  at  Óláfi,  ok  höggr  um  þvert 
andlitit,  svá  at  ór  stukku  tennrnar  ok  jaxlarn- 
ir.  Vakr  spurði:  „Hví  gerir  þú  þetta  við 
dauðan  mann?"  Hann  kvað  enn  þat  mundu 
koma  til  nökkurs.  porbjörn  tók  þá  skauta 
einn  ok  knýtti  þar  i  tennrnar  ok  varðveitti. 
Eftir  þat  gengu  þeir  upp  til  bosiarins  ok 
sögðu  pórdísi  tíðendin.  Váru  þeir  báðir 
stórmjök  sárir.  Hon  varð  nú  stórlega  hrygg 
við  þessa  sögu  ok  harmaði,  er  hon  hafði 
eggjat  son  sinn  svá  mjök.  Veitti  þeim  nú 
þó  beina  ok  hjúkrun.  Spyrjast  nú  þessi  tið- 
endi  um  allan  ísafjörð,  ok  þótti  öllum  enn 
mesti  skaði  at  Óláf  i,  með  þeiri  vörn,  er  menn 
heyrðu  hann  haft  hafa;  fór  porbirni  ok  vel, 
at  hann  sagði  jafnt  frá  ok  farit  hafði,  ok 
bar  vel  Óláfi  söguna.  peir  fóru  heim  þegar 
er  þeir  þóttust  mega,  ok  mœði  rann  af  þeim. 

2' 

porbjörn  kom  á  Lónseyri  ok  spurði  at  Sig- 
ríði.  Honum  var  sagt,  at  hon  hef ði  eigi  f und- 
izt  síðan  hon  gekk  brott  með  Óláfi  um  morg- 
uninn  hinn;  var  hennar  þar  víða  leitat,  ok 
er  svá  sagt,  at  aldri  fanst  hon  síðan.  Fór 
porbjörn  þá  heim  ok  settist  um  kyrt  í  búi 
sínu. 

5.  J?ar  er  nú  til  máls  at  taka,  at  þau 
Hávarðr  ok  Bjargey  spyrja  þessi  tíðendi, 
fall  Óláfs  sonar  síns.  Hávarðr  karl  blés  við 
mjök  ok  gekk  til  sængr  sinnar;  var  ok  svá 
sagt,  at  alla  þá  tólf  mánuði  næstu  lá  hann 
í  rekkju  ok  reis  aldri  ór,  en  Bjargey  tók 
þat  ráð,  at  hon  reri  á  sjó  hvern  dag  með 
pórhalli,  en  hon  vann  um  nætr  þat  er  hon 
þurf ti;  fór  nú  svá  fram  þau  misseri,  ok  er 
kyrt  alt.  Verðr  eigi  eftirmál  um  Óláf ;  þótti 
mönnum  ok  eigi  líklegt,  at  nökkur  rétting 
mundi  fræ.ndum  hans  koma,  því  at  Hávarðr 
þótti  þá  til  einskis  fœrr,  en  við  slíka  stór- 
eflismenn  sem  eiga  er,  ok  eigi  mjök  væna 
til  jafnaðar,  ok  liðu  þau  misseri.  Var  þat 
einn  morgun,  at  Bjargey  gekk  til  fundar 
við  Hávarð  karl  ok  spurði  hann,  hvárt  hann 
vekti,  en  hann  kvaðst  vaka  ok  spurði,  hvat 
hon  vildi.  „pat  vil  ek,46  segir  hon,  „at  þú 
standir  upp  ok  farir  á  Laugaból  ok  finnir 
porbjörn  ok  beiðir  hann  bóta  eftir  Óláf 
son  þinn;  þat  er  karlmannlegt  mál,  at  sá 
er  til  engra  harðræðanna  er  fœrr,  at  spara 

þá  eigi  tunguna  at  tala  þat,  er  honum  mætti 
gagn  at  verða;  muntu  verða  at  eigi  mikil- 
þægr,  ef  honum  ferr  vel."  Hann  svaraði: 
„Eigi  hygg  ek  gott  til  þess,  en  þó  skaltu 
ráða."  Eftir  þat  býst  Hávarðr  karl  ok  ferr 
þar  til,  er  hann  kemr  á  LaugabóL  porbjöru 
fagnaði  honum  vel.  Hávarðr  tók  kveðju 
hans.  Siðan  mælti  Hávarðr  karl:  „Svá  er 
mál  með  vexti,  porbjörn,  at  ek  em  kominn 
at  heimta  bœtr  fyrir  Óláf  son  minn,  er  þú 
drapt  saklausan."  porbjörn  svaraði:  „Kunn- 
igt  er  þat,  Hávarðr,  at  ek  hefi  margan  mann 
drepit;  þótt  menn  hafi  saklausa  kaílat,  þét 
hefi  ek  engan  fé  bœttan,  en  með  því,  at 
þú  áttir  vaskan  son,  ok  J>ér  fellr  svá  nær, 
bá  ætla  ek  betr  gert  at  minnast  þín  i  nökk- 
uru,  þó  at  litit  sé;  er  hér  hestr  fyrir  ofan 
garð,  er  þeir  sveinar  kaila  Dott;  hann  er 
grár  at  lit,  af  gamall  ok  baksárr,  ok  hefir  jaf  n- 
an  legit  afyelta  hingat  til,  en  nú  hefir  hann 
verit  á  moðum  nökkura  daga,  ok  ætla  ek 
hann  batnat  hafa;  far  þú  heim  með  hest- 
inn  ef  þú  vill  ok  eig."  Hávarðr  roðnaði  ok 
mátti  engu  svara;  fór  hann  þegar  i  brott  ok 
var  stórlega  reiðr,  en  Vakr  œpti  at  honuiii;, 
er  hann  gekk  ofan  til  báts  síns,  ok  fór  all- 
bjúgr,  en  pórhallr  hafði  þar  beðit  á  með- 
an.  Siðan  reru  þeir  heim.  Gekk  Hávarðr 
þegar  til  hvílu  sinnar  ok  lagðist  niðr  ok  stóð 
aldri  upp  á  enum  næstum  tólf  mánuðum. 

Spurðist  þetta  nú,  ok  þóíti  porbjörn  enn 
sýnt  hafa  ójöfnuð  ok  ilsku  í  þessum  svör- 
um.  Líða  nú  þau  misseri. 

6.  Enn  um  sumarit  ríðr  porbjörn  til 
þings  með  menn  sína  ór  ísafirði.  pat  er  þá 
einn  dag,  at  Bjargey  gengr  til  máls  við  Há- 
varð.  Hann  spurði  þá,  hvat  hon  vildi.  Hon 
svaraði:  „Nú  ætla  ek,  at  þú  skulir  riða  til 
þings  ok  vita,  ef  nökkut  skipast  um  rnál 
þitt."  Hann  svaraði:  „peíta  er  mér  mjök  í 
móti  skapi;  eða  þykkir  þér  ek  helzti  lítt 
hraktr  af  porbimi  sonarbana  mínum,  þó 
at  eigi  hrekti  hann  mik  meir  þar  sem  allir 
höfðingjar  koma  saman."  „Eigi  man  svá 
fara,"  sagði  hon;  „þess  get  ek,  at  nú  verði 
nökkurr  veitandi  at  þínu  máli,  ok  mun  þat 
gera  Gestr  Oddleifsson,  ok  ef  svá  ferr,  sem 
ek  get,  at  hann  komi  sættum  á  með  ykkr 
porbirni,  ok  hljóti  hann  at  gjalda  þér  fé 
mikit,  þá  get  ek,  at  haiin  láti  margt  manna 
hjá  vera,  ok  mun  hringr  sleginn  um  yðr 
ok  munu  þér  þá  vera  innan  í  hringnum,  þá 
er  porbjörn  greiðir  féit.  Ok  ef  svá  berr  til, 
áðr  greitt  er  féit,  at  porbjörn  gerir'þat  nökk- 
ut,  er  þér  er  móti  skapi  eða  raun  at,  þá 
skaltu  skynda  í  brott  sem  mest  máttu,  ok 
ef  þér  verðr  þá  léttara,  en  þér  þœtti  ván, 
þá  skaltu  eigi  sættast  á  þetta  mál,  því  at 
þá  er  ván,  þó  at  ólíklegt  sé,  at  hefnt  verði 
Óláfs  sonar  okkars;  en  ef  þér  léttist  þá  eigi, 
þá  skaltu  eigi  ósáttr  fara  af  þinginu,  því  at 

þá  mun  eigi  hefndin  verða."  Hann  kvaðst 
eigi  vita,  til  hvers  þetta  kæini,  —  „en  ef  ek 
vissa,  at  hefndin  mætti  verða  eftir  Óláf  son 
minn,  þá  hirta  ek  aldri,  hvat  ek  ynna  þar 
til." 

7,  Eftir  þat  býr  hon  ferð  hans,  ok  ríðr 
hann  leið  sína;  var  kaii  heldr  bjúgr,  ok  kemr 
hann  á  þing.  Váru  þá  tjaldaðar  búðir  ok 
menn  allir  komnir.  Hann  reið  at  einni  mik- 
illi  búð,  en  þá  búð  átti  Steinþórr  af  Eyri, 
ríkr  maðr  ok  höfðingi  mikill  ok  enn  mesti 
garpr  ok  fullhugi.  Hann  stígr  af  baki  ok 
gengr  inn  i  búðina.  Sat  Steinþórr  ok  menn 
hans  hjá  honum  þar.  Hávarðr  gekk  fyrir 
hann  ok  kvaddi  hann  vel.  Hann  tók  vel 
kveðju  hans  ok  spurði,  hverr  hann  væri.  Há- 
varðr  sagði  til  sin.  Steinþórr  mælti:  „Ertu 
sá,  sem  frægstan  áttir  son,  þann  er  porbjörn 
drap,  ok  menn  ágættu  mest  vörn  hans?" 
Hann  segir,  at  sá  er  enn  sami,  —  „ok  vilda 
ek,  bóndi,  at  þú  leyfðir  mér  at  vera  í  búð 
þinni  um  þingit."  Hann  svaraði:  „pat  lofa 
ek  víst;  ok  ver  hljóðr  ok  fáskiftinn;  eru  þeir 
sveinarnir  jafnan  glensmiklir,  ok  þér  harmr 
mjök  i  hug;  ertu  lítt  við  kominn,  gamall  ok 
til  einskis  fœrr.44  j?at  er  sagt,  at  Hávarðr 
karl  tekr  sér  rúm  einhversstaðar  í  búðinni, 
legst  þar  niðr  ok  gengr  aldri  ór  rúmi  sínu; 
aldri  kemr  hann  á  mál  sitt  við  nökkurn 
mann,  ok  líðr  mjök  á  þingit.  J?at  var  ein- 
hvern  morgun,  at  Steinþórr  gekk  at  Hávarði 

ok  mælti:  „Hví  fóríu  hingat,  þar  sem  þú 
liggr  hér  sem  aftökukarl,  ófœrr  maðr.44  Há- 
varðr  svaraði:  „Hitt  hafða  ek  ætlat,  at  leita 
bóta  eftir  Öláf  son  minn,  en  ek  em  ófúss 
til  mjök;  er  porbjörn  ósparr  til  illyrða  ok 
ódrengskapar.44  Steinþórr  mælti:  „Haf  ráð 
mitt;  gakk  til  fundar  við  porbjöm  ok  kær 
mál  þitt;  vænti  ek,  ef  Gestr  ferr  með  þér. 
at  þú  fáir  rétt  af  J?orbirni."  Hávarðr  stóð 
upp  ok  gekk  út  mjök  bjúgr;  fór  hann  til 
búðar  þeira  Gests  ok  porbjarnar  ok  inn  i 
búðina.  Var  porbjörn  þar,  en  eigi  Gestr. 
porbjörn  heilsaði  Hávarði  ok  spurði,  hví 
hann  væri  þar  kominn.  Hann  svaraði:  „Svá 
verðr  mér  minnisamt  dráp  Óláf s  sonar  míns, 
aí  mér  þykkir  sem  nýtt  sé,  ok  er  þat  eréndi 
mitt,  at  beiða  þik  bóta  fyrir  vígit."  porbjörn 
svarar:  „Hér  kann  ek  gott  ráð  til;  kom  til 
mín  heinia  i  heraði,  mun  ek  þá  hugga  þik  at 
nökkuru,  en  ek  á  nú  margt  at  annast,  ok 
vil  ek,  at  þú  klymtir  nú  eigi  á  móti  mér." 
Hann  svarar:  „Éf  þú  gerir  nú  engan  veg  á, 
þá  hefi  ek  reynt,  at  eigi  gerir  þú  heldr  heima 
í  heraði;  hafða  ek  ætlat,  at  nökkurr  mundi 
styrkja  mál  rnitt.44  porbjörn  xnælti:  „Heyrið 
fádœmi,44  segir  hann,  „hann  ætlar  at  koma 
.mönnum  á  hendr  mér.  Ver  á  brott,  ok  kom 
eigi  á  þetta  mál  við  mik  síðan,  ef  þú  vill 
ómeiddr  vera.44  Hávarðr  reiddist  þá  mjök, 
ok  sneri  út  ór  búðinni  ok  mælti:  „Urðum 
til  gamlir,  ok  verit  hefði  þeir  mínir  dagar, 

at  mér  hefði  ólíklegt  þótt,  at  ek  munda  þola  | 
<=likan  ójafnað."  Ok  er  hann  gengr  brott,  þa 
gengu  menn  í  móti  honum;  var  þar  Gestr 
Oddleifsson  ok  fylgdarmenn  hans.  Hávarðr 
var  svá  reiðr,  at  hann  hugði  varla  at,  hvar 
hann  fór;  hann  viidi  ok  eigi  finna  menn- 
ina.  Gekk  hann  heim  til  búðar.  Gestr  leit  Ul 
mannsins,  er  gekk  hjá  honum.  Hávarðr  gekk 
ti!  rúms  sins  ok  lagðist  niðr  ok  blés  við,  en 
Steinþórr  spurði,  hversu  farit  hefði.  Hann 
segir  sem  fór.  Steinþórr  svaraði:   „Shkt  er 
óheyrilegr   ójafnaðr,   ok   vænn   til   mikúlar 
sneypu,  nær  sem  fram  kemr."  En  er  Gestr 
kom  inn  i  búðina,  fagnaði  porbjörn  honum 
vel   pá  mælti  Gestr:  „Hverr  gekk  maðr  or 
búðinni  fyrir  litlu?"  porbjörn  svaraði:  „Hvi 
spyrr  þú  svá  undarlega,  vitr  maðr;   ganga 
hér  miklu  fleiri  út  ok  inn,  en  vér  megim 
greina."  Gestr  svaraði:  „pessi  maðr  var  ó- 
hkr  öðrum  mönnum;  hann  var  mikill  vexti 
ok  nökkut  við  aldr,  ok  skauzt  á  fótum,  ok 
þó  enn  karlmannligsti,  ok  svá  leizt  mér,  sem 
fullr  væri  upp  harms  ok  óyndis  ok  skap- 
rauna,  ok  svá  var  hann  reiðr,  at  hann  gáði 
eiai,  hvar  hann  fór;  mér  leizt  ok  maðnnn 
giftusamlegr  ok  eigi  allra  fœri  við  at  eiga." 
porbjörn  svarar:  „par  mun  verit  hafa  Ha- 
varðr  karl,  þingmaðr  minn."  Gestr  spurði: 
„Var  sá  eisi  hans  sonr,  er  þú  drapt  saklaus- 
an?"  „pat^ætla  ek  víst,"  sagði  hann.  Gestr 
mælti:   „Hversu  þykkist  þú  hafa  efnt  þat, 

er  þú  lofaðir  mér,  þá  er  ek  gifta  þér  systur 
mma?"  —  porgils  hét  maðr,  ok  var  kendr 
vrð  móður  sína  ok  kallaðr  Hölluson;  hann 
var  enn  mesti  ágætismaðr  ok  fullhugi;  var 
hann  þá  með  Gesti  frænda  sinum  ok  þá  sem 
mestr    uppgangr    hans;    Gestr   bað    porgils 
ganga  eftir  Hávarði  ok  biðja  hann  þangat 
koma.   porgils  gekk  til  búðar  Hávarðs  ok 
sagði  honum,  at  Gestr  vill  finna  hann.  Há-    , 
varðr  svaraði:  „Ófúss  em  ek  at  fara  ok  verða 
at  þola  porbirni  ójafnað  ck  skemmileg  orð." 
porgils  bað  hann  fara.  „Mun  Gestr  styðja 
þití  mál."  Hann  fór  ok  er  þó  tregr  til.  Koma 
þeir  til  Gesís.  Hann  stendr  upp  í  móti  hon- 
um,  ok  fagnaði  honum;  seír  hann  niðr  hjá 
sér.  pá  mælti  Gestr:  „Nú  skaltu,  Hávarðr, 
taka  til  at  upphafi  ok  segja;  frá  skiftum  yðr- 
um  porbjarnar."  Hann  gerði  nú  svá.  Ok  er 
hann    hafði    sagt,    spurði    Gestr    porbjörn, 
hvárt  nökkut  væri  svá.  porbjörn  kvað  eigi 
'iégómat  frá.   Gestr  mælti:   „Hefir  nökkurr 
heyrt  slíkan  ójafnað?  Eru  hér  tveir  kostir 
íil:  sá  annarr,  at  ek  rýf  öll  kaup  okkur,  ella 
lát  mik  einn  skera  ok  skifta  um  ykkur  mál." 
porbjörn  játar  >ví.  peir  gengu  >á  út  ór  búð- 
inni.  Kallaði  Gestr  íil  sin  fjölda  manna,  ok 
stóðu  menn  í  hring,  en  bar  stóðu  i  hringnum 
nökkurir   menn    saman   komnir   ok    töluðu 
málit.  pá  mælti  Gestr:  „Eigi  kann  ek,  por- 
björn,  at  gera  svá  mikit  fé,  sem  vert  væri, 
fyrir  því  at  þú  hefir  eigi  til;  vil  ek  gera  fyr- 

ir  víg  Óláfs  þrenn  manngjöíd,  en  fyrir  ann- 
an  ójafnað  þann,  sem,  þú  hefir  gert  Hávarði, 
þá  vil  ek  gera  þér,  porbjörn,  haust  ok  vár, 
at  þú  komir  til  mín  ok  skal  ek  sœma  þik 
gjöfum  ok  því  heita  þér,  at  gera  aldri  for- 
verkum  við  þik  meðan  vit  lifum  báðir."  pá 
mælti  porbjörn:  „pessu  vil  ék  játa  ok  gjalda 
hœglega  heinia  i  heraði."  Gestr  svaraði: 
„Nú  skal  gjalda  alt  féit  hér  á  þinginu,  ok 
gjalda  vel  ok  skörulega;  mun  ek  svá  leggja 
til  ein  manngjöld/6  Lét  hann  ok  þegar  þat 
fram  alt  vel  goldit.  Settist  Hávarðr  þá  niðr 
ok  helti  í  kápuskaut  sitt.  porbjörn  gekk  þá 
at  ok  galt  smám  ok  smám,  ok  gat  goldit 
ein  manngjöld,  ok  kvað  þá  lokit  því,  er 
hann  hef  ði  til.  Gestr  bað  hanní  þá  eigi  undan 
draga.  porbjörn  tekr  þá  einn  knýtiskauta  ok 
lej^sir  íil  ok  mælti:  „pat  mun  víst,  at  þá 
mun  honum  eigi  vangoldit  þykkja,  ef  þetta 
fœr  til."  Slær  síðan  á  nasir  Hávarði,  svá 
at  þegar  fell  blóð  um  hann.  „Eru  þar  nú 
tennr  ok  jaxlar,"  segir  porbjörn,  „ór  Óláfi 
syni  þínum."  Hávarðr  sér  nú,  at  þat  hrynr 
ofan  á  kápuskautit;  sprettr  hann  upp  ákafa- 
reiðr,  svá  at  sinn  veg  hrýtr  hverr  penningr- 
inn;  hann  hafði  staf  í  hendi  ok  hleypr  at 
mannhringnum,  ok  setr  stafinn  fyrir  brjóst 
einum  manni  svá  at  þegar  fellr  hann  á  bak 
aftr,  svá  at  hann  lá  lengi  í  óviti.  Hávarðr 
stökk  út  yfir  mannhringinn  ok  kom  hvergi 
við  ok  kom  hvar  fjarri  niðr,  ok  svá  heim 

iil  búðar,  sem  ungr  maðr.  Ok  er  hann  kom 
heim  í  búðina,  mátti  hann  við  engan  mann 
mæla,  ok  kastaði  sér  niðr  ok  lá  sem  sjúkr 
væri.  Eftir  þetta  mæiti  Gestr  við  porbjörn: 
„Engum  manni  ertú  líkr  at  illmensku  ok 
ójafnaði;  kann  ek  ok  eigi  at  sjá  á  manni, 
ef  eigi  iðrast  þú  þessa  nökkurt  sinn,  eða  þín- 
ir  frændr."  Gestr  var  þá  svá  reiðr  ok  óðr, 
at  þegar  ríðr  hann  af  þinginu  til  ísafjarðar 
ok  gerir  skilnað  þeira  porbjarnar  ok  por- 
gerðar.  pykkir  porbirni  nú  en  mesta  smán, 
ok  öllum  frændum  hans,  en  geta  þó  efíki  at 
gert,  Sagði  Gestr,  at  svá  muni  hann  annarra 
skamma  verri  bíða  ok  sér  maklegri.  Ríðr 
Gestr  á  Barðaströnd  með  frændkonu  sína 
ok  of  fjár.  Svá  er  sagt,  at  eftir  þingit  býst 
Hávarðr  karl  heim;  var  hann  þá  aiistirðr. 
J?á  mælti  Steinþórr:  „Ef  þú  þarft,  Hávarðr, 
litillar  liðveizlu  við,  þá  kom  til  mín.4<  Hann 
þakkaði  honum.  Reið  siðan  heim,  ok  lagð- 
ist  niðr  i  sæng  sina  ok  lá  þar  ena  þriðju 
tólf  mánaði.  Var  hann  þá  miklu  stirðastr. 
Bjargey  helt  sínu  sama  fram  um  athöfn 
sína,  at  hon  reri  á  sjó  hvern  dag  með  pór- 
halli. 

8.  pat  var  einn  dag  um  sumarit,  er  þau 
reru  á  sjó,  at  þau  sá  skip  fara  inn  eftir  firð- 
inum;  kendu  þau  ok,  at  þar  var  porbjörn 
ok  heimamenn  hans.  pá  mælti  Bjargey:  „Nú 
skulu  vit  hafa  uppi  fœri  okkur  ok  róa  í  móti 
porbirni;  vil  ek  finna  hann.  Skaltu  róa  fram- 

an  _at  borði  skúíunnar,  en  ek  skal  tala  við 
porbjörn  nökkut,  en  þú  skalt  róa  í  hring  um 
skútuna  á  meðan."  j?au  gera  nú  svá,  róa  at 
skútunni.  Bjargey  kastar  nú  orðum  á  por- 
björn,  heilsar  hon  honum  ok  spyrr,  hvert 
hann  ætli  at  fara.  Hann  kvaðst  skyldu  fara 
vestr  í  Vaðil,  —  „er  þar  kominn  út  Sturla 
bróðir  minn  ok  pjóðrekr  sonr  hans;  skal 
ek  flytja  þá  hingat  til  mín."  Hon  spurði: 
„Hversu  lengi  muntu  vera  á  brott,  bóndi?" 
segir  hon.  „Nær  ^dku,"  segir  hann.  J>órhallr 
hafði  þá  róit  umhverfis  skútuna.  Ok  er  hon 
hefir  at  gert  slíkt  er  hon  vildi,  þá  fleyta 
þau  í  árum  ok  róa  i  broít,  slíkt  er  þau  mega. 
pk  mælti  porbjörn:  „Kvenna  örmust  far- 
andi.  Ok  skulum  vér  þegar  róa  eftir  þeim 
ok  drepa  hann,  en  meiða  hana."  pá  mælti 
Brandr:  „Nú  sannar  þú  enn,  þat  er  mælt  er 
til  þín,  at  þú  munir  eigi  spara  flest  ilt  at 
gera,  enda  skal  ek  veita  þeim  er  ek  má; 
skalíu  þá  at  keyptu  komast."  En  við  um- 
tölur  Brands,  ok  þat  er  þau  váru  langt  und- 
an  komin,  þá  lét  porbjörn  vera  kyrt,  ok 
fór  leið  sína.  pá  mælti  Bjargey:  „Eigi  er 
þat  Uklegt,  en  er  þat  þó  ætlan  mín,  at 
hefnt  muni  verða  Óláfs  sonar  mins;  skulu 
vit  eigi  heim."  „Hvert  viltu  þá?"  segir  J?ór- 
hallr.  „Nú  skal  fara,"  segir  hon,  „ok  finna 
Valbrand  bróður  minn."  Hann  bjó  á  Val- 
brandsstöðum;  var  hann  gamall  maðr4  mjök, 
en  hafði  verit  enn  ágætasti  maðr.  Hann  átti 


28  HÁVABBS  SAGA  ÍSFIRÐINGS 

i»  ____^_ , , 

tvá  sonu,  ena  vænligstu  menn;  hét  annarr 
Torfi,  en  annarr  Eyjólfr;  váru  þeir  þá  á 
ungum  aldri.  pau  létta  eigi  fyrr,  en  þau 
koma  þangat.  Valbrandr  var  úti  á  töðuveili 
ok  margt  manna  með  honum.  Hann  gekk 
þá  í  móti  systur  sinni  ok  fagnaði  henni  vel 
ok  bauð  henni  þar  at  vera;  en,  hon  kvað  sér 
þat  eigi  gegna,  —  „verð  ek  heim  í  kveld." 
Hann  spurði:  „Hvat  viitu  þá,  systir?"  „Ek 
vilda,  at  þú  léðir  mér  nœtr  þínar."  Hann 
svaraði:,  „Hér  eru  þrjár  nœtr,  ok  er  ein  forn 
mjök  ok  nú  eigi  trúleg,  en  hefir  verit  ör- 
ugg;  en  tvær  eru  nýjar  ok  óreyndar.  Haf 
þú  hvárt  er  þú  vill  tvær  eða  þrjár."  Hon 
svaraði:  „pær  vil  ek  enar  nýju,  en  ek  vil 
eigi  hætta  til  at  hafa  ena  fornu,  en  lát  þú 
búnar  þessar,  nær  ek  læt  ef  tir  koma."  Hann 
kvað  svá  vera  skyldu.  Eftir  þat  fóru  þau  á 
brott.  pá  mælti  pórhallr:  „Hvert  skulum  vér 
nú  fara?"  Hon  svarar:  „Nú  skal  fara  ok 
finna  porbrand,  bróður  minn."  Hann  bjó  á 
porbrandsstöðum;  hann  var  þá  gamall 
mjök.  Hann  átti  tvá  sonu  unga;  hét  annarr 
Oddr,  en  annarr  pórir;  váru  þeir  vænlegir 
menn.  Ok  er  þau  kómu  þar,  fagnaði  por- 
brandr  þeim  vel  ok  bauð  þeim  þar  at  vera. 
Hon  kvaðst  þat  eigi  mega.  „Hvat  viltu  þá, 
systir?"  segir  hann.  „Ek  vilda,"  segir  hon, 
„at  þú  léðir  mér  net  þín."  Hann  svaraði:  „Ek 
hefi  þrjú  til,  ok  er  eitt  fornt  mjök,  en  tvau 
eru  ný  ok  hafa  eigi  höfð  verit;   haf  hvárt 

er  þú  vill,  ívau  eða  þrjú."  Hon  kvaðst  þau 
nýju  hafa  vilja;  ok  skildu  at  því.  Síðan  fara 
þau  í  brott.  pórhallr  spurði:  „Hvert  skulu 
vií  nú  fara?46  „Nú  skal,"  segir  hon,  „finna 
Ásbrand  karl,  bróður  minn."  Hann  bjó  á 
Ásbrandsstöðum ;  hann  var  þeira  brœðra 
elztr;  hann  átti  systur  Hávarðs  karls.  Hanii 
átti  son  er  Hailgrímr  hét;  hann  var  ungr 
at  aldri,  en  bæði  mikill  ok  sterkr,  ófríðr 
sýnum,  en  þó  karlmannlegr.  Ok  er  Bjargey 
kemr  þar,  fagnar  Ásbrandr  henni  vel  ok 
bað  hana  þar  vera.  Hon  kvaðst  skyldu  heim 
um  kveldit.  Hann  spurði:  „Hvat  viltu  þá? 
ok  kemr  þú  þó  sjaldan  at  finna  frændr  þína." 
,sLítit  er  erendit,"  segir  hon,  „vér  erum  svá 
óbirg  um  torffœri,  ok  vilda  ek  gjarna,  at 
þú  léðir  mér  torföxi  þína?"  Hann  svarar 
brosandi:  „Hér  eru  tvær  til,  ok  önnur  ryð- 
frakka  mikil,  forn  ok  skörðótt,  ok  þykkir 
nú  til  einkis  fœr;  önnur  er  ný  ok  mikil,  ok 
hefir  til  einkis  höfð  verit."  En  hon  kvaðst 
hafa  vilja  þá  enu  nýju,  —  „þá  er  ek  læt 
vitja."  Hann  svaraði,  at  hon  skal  ráða.  Síð- 
an  fara  þau  heim  á  Hávarðsstaði  um 
kveldit. 

9,  Líða  nökkurir  dagar  þar  til  er  henni 
þótti  ván,  sem  porbjörn  mundi  vestan  koma. 
Ok  einn  dag  gekk  hon  at  sæng  Hávarðs  ok 
spurði,  hvárt  hann  svæfi.  Hann  settist  upp 
við,  ok  kvað  vísu: 

(2)  Eigi  hefr  á  augu 
(lundskiðs)    komit  síðan 
(dyggr  hné)  óf  (und  eggjar 
óðstefnir)   mér  svefna, 

síz  hræstorðar  harðan 
lijör  gerðu  styr  hörvar, 
ótt,  þeirs  Áleif  létu 
alsaklausam   falla. 

„J?at  er  víst,"  segir  hon,  „at  þetta  er  ail- 
mikil  lýgi,  at  þú  hafir  aldri  sofit  á  þrimr 
árum,  en  þó  er  nú  upp  at  standa  ok  gera 
sik  sem  vaskastan,  ef  þú  vill  hefna  Óláfs 
sonar  þíns,  því  at  eigi  verðr  hans  hefnt  um 
aldr  þinn,  ef  eigi  verðr  á  þessarri  nátt." 
En  er  hann  heyrði  ummæli  hennar,  spratt 
hann  upp  ór  sænginni  ok  fram  á  gólfit,  ok 
kvað  J?á  visu: 

(3)  Ákat  hœgt   (af  hœgu 
hljóð  veiti  mér  sveitir) 
enn  i  elli  minni 
i-vegstafi  segja, 

isiz  vel  hressan  vissak 
vápna  Njörð  at  jörðu, 
minn  vas  sonr  at  sönnu 
isnjallr   aflstuðill,   fallinn. 

Hávarðr  var  þá  enn  sprækasti  ok  skorti 
eigi  göngu.  Hann  gekk  til  kistu  einnar  mik- 
illar,  hon  var  f ull  af  vápnum,  ok  lauk  henni 
upp,  tók  hjálm  á  höfuð  sér,  ok  fór  i  sterka 
brynju.  Hann  leit  >á  upp  ok  sá,  at  már  einn 
fló  yfir  glugginn.  Hann  kvað  vísu: 

(4)   HLaikkar  hagli  stokkinn 
hræs  es  kamir  at  sævi 
—  móðr  krefr  morginhráðar  — 
már  valkastar  báru. 
$vá  gól  fyrr  þá's  feigir 
(folknárungar  váru 
gunnar  haukr,  es  gaukar 
Gauts  bragða  spá  sagðu. 

Hann  vápnaðist  skjótt  ok  fimlega;  hann  bjó 
ok  pórhall  með  góðum  vápnum.  Ok  er  þeir 
váru  búnir,  sneri  harm  at  Bjargeyju  ok 
mintist  við  hana;  kvað  þá  eigi  sýnt  vera, 
nær  þau  fyndist.  Hon  bað  hann  vel  fara. 
„parf  ek  eigi  at  hafa  eggjunarorð  við  þik 
um  hefnd  eftir  Óláf  son  okkarn,  með  þvi 
at  ek  veit,  at  J>ar  fylgir  kapp  hreysti  er  þú 
ert."  Eftir  þat  skildu  þau.  Gengu  þeir  ofan 
til  sjávar,  hrundu  fram  sexærum  bát  ok 
tóku  til  ára;  léttu  eigi  fyrr  en  þeir  kómu 
fyrir  bœ  Valbrands.  par  var  eyrartangi 
langr,  er  gekk  út  í  sjóinn;  lögðu  þeir  þar 
at  bátinn.  Bað  Hávarðr  pórhall  at  gæta  báts- 
ins,  en  hann  gekk  upp  til  bœjarins;  hann 
hafði  spjót  í  hendi;  var  þat  ágætt  vápn.  Ok 
er  hann  kom  upp  á  völlinn,  váru  þeir  þar 
feðgar.  peir  brœðr  váru  af  klæðunum,  ok 
rökuðu  upp  töðuna;  þeir  höfðu  tekit  af  sér 
skóna  ok  sett  á  völlinn  hjá  sér;  váru  þat 
upphávir  skór.  Valbrandr  gekk  í  móti  Há- 
varði  ok  fagnaði  honum  vel,  ok  bauð  hon- 
um  þar  at  vera.  Hann  kvaðst  þar  eigi  vera 

mega,  —  „em  ek  kominn  at  vitja  nóta  þinna, 
er  þú  léðir  sysíur  þinni."  Hann  gekk  at 
sonum  sínum  ok  mælti:  „Hér  er  kominn  Há- 
varðr  mágr  ykkarr,  ok  er  þann  veg  búinn, 
sem  þá  er  hann  mundi  ætla  til  siórræða 
nökkurra."  Ok  er  þeir  heyra  þetta,  kasta 
þeir  hrífunum  ok  hlaupa  til  klæða  sinna. 
Ok  er  þeir  skyldu  taka  skóna,  höfðu  þeir 
skorpnat  í  skininu.  peir  stigu  í  ofan  sem 
skjótast,  svá  at  þegar  gekk  skinnit  af  hæl- 
unum,  ok  er  þeir  kómu  heim,  váru  skórnir 
fuilir  af  blóði.  Valbrandr  fékk  sonum  sín- 
um  góð  vápn,  ok  mælti:  „Veitið  Hávarði 
góða  fylgd,  hyggið  meir  á  hefnd,  en  hvat 
eftir  kemr."  Eftir  þat  fóru  þeir  á  porbrands- 
staði;  váru  þeir  ok  skjótt  búnir  Oddr  ok 
pórir.  Fóru  nú  þar  til  er  þeir  kómu  á  Ás- 
brandsstaðL  Krafði  Hávarðr  þar  torföxar- 
innar.  Bjóst  Hallgrímr  frændi  hans  þá  tii 
ferðar  með  honum.  Ánn  er  maðr  nefndr; 
hann  var  heimamaðr  Ásbrands;  hann  hafoi 
húskarls  verk.  Hann  var  fóstri  Hallgríms, 
ok  bjóst  til  ferðar  með  þeim.  Ok  er  þeir 
váru  búnir,  fara  þeir  þar  til  er  bátrinn  var; 
fagnaði  pórhalir  þeim  vel.  Váru  þeir  átta 
saman,  ok  hverr  öðrum  víglegri.  pá  mælti 
Hallgrímr  við  Hávarð  frænda  sinn:  „Hvi 
fórtu  svá  heiman,  frændi,  at  þú  hafðir 
hvárki  sverð  né  öxi?"  Hann  svaraði:  „Verði 
svá  vel,  at  vér  finnim  porbjörn  pjóðreks- 
son,  eftir  várn  skiinað  skaltu  annat  mæla, 

því  at  mér  ætla  ek  sverðit  Gunnloga,  er 
bezí  vápn  er."  peir  báðu  hann  lúka  heilum 
munni  sundr.  „Væri  oss  nú  mikit  undir,  at 
oss  tœkist  karlmannlega  til  handa.  J>at  var 
mjök  at  áliðnum  degi.  J?eir  hrinda  þá  fram 
bátinum  ok  stigu  þar  á  ok  tóku  til  ára.  peir 
sá,  at  hrafnafiokkr  mikiil  f ló  fyrir  þeim  ok 
yfir  eyrartangann,  er  fyrir  þeim  var.  Há- 
varðr  kvað  þá  vísu: 

(5)  Efna  hy gg  þats  Yggjar 
ek  hef  heitit  miá  feita, 
sundlíri  flýgr  siára 
.svangr  fyr   eyrar   tanga. 
Veitk  at  vér  mun-um  hljóta 
(vel   's  fallilt  íþat)   tílir, 
hljómr  's  af  hjörva  glaumi, 
Hallgrímr,  farar  tima. 

peir  fóru  yfir  sundit,  ok  var  hvast  mjök  á 
firðinum  ok  fengu  mjök  framanvátt;  sóttu 
þeir  drengilega,  ok  léttu  eigi  fyrr,  en  þeir 
kómu  fyrir  Laugaból.  Var  þar  gott  at  at 
leggja,  fyrir  því,  at  porbjörn  hafði  látit  gera 
þar  höfn  góða;  hann  hafði  látit  ryðja  ok 
hreinsa  'ali  inn  at  landi.  Var  þar  atdjúp  mik- 
it;  mátti  þar  fljóta  skúta,  eða  stœrri  skip  þó 
at  vildi.  par  váru  ok  grafin  niðr  rif  stór 
fyrir  hlunna  ok  festir  endarnir  grjóti;  þurfti 
þar  engi  maðr  vátr  at  verða,  þó  at  af  skipi 
stigi  eða  á  skip,  hvárt  er  var  meira  skip  eða 
minna,  en  uppi  yfir  var  malarkampr  hár; 
fyrir  ofan  kampinn  stóð  hurðarnaust  mikit, 

ok  var  vel  um  horfit;  til  annarrar  handar 
var  lón  mikit  fyrir  of an  kampinn.  Frá  naust- 
inu  sá  engi  i  fjöruna,  en  af  malarkampin- 
um  mátti  bæði  sjá  til  naustsins  ok  í  fjör- 
una.  Ok  er  þeir  koma  at  landi,  hlaupa  þeir 
af  bátinum.  pá  mælti  Hávarðr:  „Nú  skulum 
vér  bera  bátinn  upp  yfir  kampinn  á  lónit; 
vér  skulum  ok  vera  fyrir  of an  kampinn,  svá 
at  þeir  megi  eigi  þegar  sjá  oss;  verum  ok 
eigi  of  veiðibráðir;  hlaupi  engi  fyrr  upp,  en 
ek  segi  fyrir."  Var  þá  mjök  dimmat. 

10.  par  er  nú  til  máls  at  taka,  at  por- 
björn  ok  þeir  félagar  fóru  vestan  tiu  saman 
á  skútunni.  Var  Sturla  þar  ok  pjoðrekr  son 
hans,  porbjörn  ok  Vakr,  Bcandr  enn  sterki 
ok  tveir  húskarlar;  höfðu  þeir  hlaðit  mjök 
skútuna.  En  þetta  sama  kveld  koma  þeir 
við  Laugaból  fyrir  myrkr.  J?á  mælti  por- 
björn:  „Vér  skulum  fara  at  engu  ótt,  ok 
skulum  vér  láta  fljóta  skútuna  hér  í  nátt 
ok  eigi  af  bera  nema  vápn  vár  ok  klæði;  er 
nú  veðr  gott  ok  þurrlegt.  Skaltu,  Vakr,  bera 
upp  vápn  vár."  Hann  tók  fyrst  sverð  þeira 
ok  spjót  ok  bar  upp  at  naustinu.  J?á  mælti 
Torfi:  „Tökum  fyrst  sverð  þeira  ok  feann 
sem  fj^lgir."  „Látum  vera  enn,"  segir  Há- 
varðr.  Hann  bað  Hallgrim  fara  ok  taka 
sverðit  Gunnloga  ok  fœra  sér.  Ok  er  Vakr 
gekk  ofan,  hljóp  Hallgrímr  ok  tók  sverðit 
ok  fœrði  Hávarði.  Hann  brá  á  loft  við,  ok 
skók  meðalkaflann.  Vakr  gekk  upp  í  annat 

sinn,  ok  hafði  hlaðit  á  bak  Isér  skjöldum,  en 
stálhúfum  hafði  hann  hlaðit  á  handlegg  sér; 
hann  hafði  hjálm  á  höfði.  Ok  er  hann  var 
kominn  upp  með  lóninu,  þá  hlupu  þeir  upp 
ok  ætluðu  at  taka  hann.  Ok  er  hann  heyr- 
ir  harkit  til  þeira,  þóítist  hann  vita,  at  ófriðr 
mundi  vera;  ætlaði  hann  at  skunda  til  þeira 
með  vápnin.   Ok  er  hann  bregðr  við  hart, 
skruppu  honum   fœtrnir  við  lónit,   svá   at 
höfuðit  kemr  fyrst  niðr  á  honum.  Var  þar 
blautt  mjök,   en  vatnit  grunt,   en  maðrinn 
þungr  á  sér  með  vápnum  öllum;  getr  hann 
ok  eigi  upp  staðit,  en  engi  >eira  vildi  duga 
honum,  ok  lýkr  svá  ævi  Vakrs,  at  hann  dew 
þar.  Ok  er  þeir  sá  >at,  hlaupa  >eir  ofan\4 
malarkampinn.   Ok   er  þetta   sér  porbjörn, 
kastar  hann  sér  þegar  á  sund  ok  legst  frá 
íandi.  petta  sér  fyrst  Hvarðr  karl,  skundar 
þegar  ok  kastar  sér  á  sund  eftir  porbirni. 
Svá  er  sagt  um  Brand  enn  sterka,  at  hann 
hleypr  at  ok  rifr  upp  einn  hlunn,  þat  var 
hvalrif  mikit,  ok  rekr  í  höfuð  fóstra  Hall- 
gríms.    Hallgrímr  var  þá   ofan   kominn   af 
mölinni  ok  sá,  at  Ánn  fell.  Hann  hljóp  at 
með  reidda  öxina  ok  hjó  í  höfuð  Brandi  ok 
klauf  hann  í  herðar  niðr,  ok  í  þessarri  svip- 
an  hlupu  þeir  á  sund  porbjörn  ok  Hávarðr. 
Ok  er  hann  sér  þat,  hleypr  hann  þegar  eftir 
þeim.    Torfi    Valbrandsson    hleypr    í    móti 
Sturlu;  var  hann  bæði  mikill  ok  sterkr  ok 

hverjum  manni  betr  vígr;  hann  var  ok  með 
vápnum  sínum  öllum.  J?eir  börðust  bæði 
lengi  ok  drengilega. 

11.  Nú  verðr  þar  til  at  taka,  er  þeir  p>or- 
björn  eru  ok  Hávarðr;  þeir  leggja  frá  landi; 
var  þat  langt  sund,  þar  til  porbjörn  kom  í 
eitt  sker,  er  þar  liggr  frammi  fyrir.  Ok  er 
hann  kemr  i  skerit,  þá  kom  Hávarðr  at  f  ram- 
an.  Ok  er  porbjörn  sér  þat,  var  hann  vápn- 
lauss  fyrir;  þrífr  þá  upp  stein  mikinn  ok 
ætlaði  at  keyra  i  höfuð  honum.  Ok  er  Há- 
varðr  sér  þat,  kom  honum  í  hug,  at  hann 
hafði  heyrt  sagt  utan  ór  löndum,  lat  þar  var 
annarr  siðr  boðaðr,  en  norðr  í  lönd,  ok  með 
því  ef  nökkurr  kynni  honum  þat  at  segja,  at 
sú  trúa  væri  betri  ok  fegri,  þá  skyldi  hann 
því  trúa,  ef  hann  sigraði  porbjörn.  Ok  eftir 
þat  lagði  hann  sem  harðast  at  skerinu.  Ok 
er  porbjörn  ætlaði  at  kasta  steininum, 
skruppu  honum  fœtrnir  ok  varð  honum 
hált  á  grjótinu,  svá  at  hann  fell  á  bak  aftr, 
en  steinninn  fellr  ofan  á  bringspalir  hon- 
um,  ok  verðr  honum  ósyý^t  við;  ok  í  því 
kom  Hávarðr  í  skerit,  ok  lagði  hann  þegar 
í  gegnum  með  sverðinu  Gunnloga.  Hallgrímr 
var  þá  upp  kominn  í  skerit.  Hávarðr  hjó 
þá  um  þvert  andlitit  ok  klauf  tennr  ok  jaxla, 
ok  þar  niðr  í  gegnum.  Hallgrímr  spurð'i, 
hví  hann  gerði  svá  við  dauðan  mann.  Há- 
va^ðr  svaraði:  ,5pat  var  mér  þá  í  hug,  er 
porbjörn  rak  knýtilskautann  á  nasir  mér; 

hrundu  þar  ór  tennr  ok  jaxlar,  er  hann  hafði 
höggvit  ór  Óláfi  syni  mínum  með  enu  sama 
sverði."  Síðan  lögðust  þeir  til  lands.  pótti 
mönnum  siðan,  þeim  sem  um  töluðu,  Há- 
varði  hraustlega  farit  hafa,  er  hann  lagðist 
út  á  í jörðinn,  en  vissi  eigi  til,  at  skerit  væri 
út  undan;  var  þat  þó  all-langt  sund.  Ok  er 
þeir  kómu  upp  at  mölinni,  hljóp  maðr  mót 
þeim  með  reidda  öxi;  sá  var  í  blám  síakki 
ok  gyrðr  í  brœkr.  peir  snúa  í  mót  honum; 
ok  er  þeir  f  undust,  kenna  þeir  þar  Torf  a  Val- 
brandsson,  ok  fögnuðu  þeir  honum  vel. 
Spurði  Torfi,  hvárt  porbjörn  væri  dauðr. 
Hávarðr  kvað  vísu: 

(6)  Mótreyni  klaufk  mána 
malma  braks  i  jaxla, 
hegg  létk  alms  i  augu 
eitt  högg  staðar  leita; 
sákat  hitt  at  hrykki 
hringmerkiðr  fetilstinigi, 
hlyn   (Gunnlogi)   Gunnar 
(gali)  harðan  siák  falla. 

Hávarðr  spurði,  hvat  þeir  hefði  at  gert.  Torfi 
sagði,  at  Sturla  væri  fallinn  ok  húskarlarn- 
ir,  —  „enda  er  Ánn  dauðr."  Hávarðr  kvað 
vísu: 

(7)  Vér  höifiun  felda  fjóra, 
(feng  telk  í  því  drengjum) 
brátt,  þeirs  blóðgan  létu 
Bjargeyjar  son  deyja; 

enn  af  órum  imönnum 
(eirð  vas  fallin  geira) 
þanns  vas  hœfðr  með  hlunni 
Hallgrimr  kveðr  nú  fallinn. 

peir  gengu  þá  upp  at  naustinu;  váru  þeir  þar 
fyrir  f  élagar,  ok  fögnuðu  þeim  vel.  pá  spyrr 
Eyjólfr  Valbrandsson,  hvárt  eigi  skyldi  drepa 
þrælana.  Hávarðr  kvað  eigi  at  hefndara 
Óláfs  sonar  síns,  þó  at  þeir  dræpi  þrælana, 
—  „veri  þeir  hér  í  nátt,  ok  geymi  svá  at 
engir  steli  af  rekunum."  J>á  spurði  Hall- 
grímr,  hvat  þeir  skyldi  þá  at  hafast.  Há- 
varðr  svaraði:  „Vér  skulum  taka  skútuna, 
ok  alt  þat  oss  þykkir  slæ.qr  til,  ok  halda  undir 
Mánaberg  ok  finna  Ljót  kappann;  væri  heldr 
hefnd  í  slíkum  manni,  sem  hann  er,  ef  svá 
vildi  verða."  peir  taka  nú  skútuna  ok  marga 
gripi,  þá  er  þeir  frændr  höfðu  átt,  ok  róa 
út  eftir  fu^ði  ok  framan  at  Mánabergi.  pá 
mælti  Hávarðr:  „Nú  munum  vér  verða  með 
ráðum  at  at  fara;  er  Ljótr  varr  um  sik;  á 
hann  jafnan  sökótt.  Hann  lætr  vaka  yfir  sér 
hverja  nátt;  Eann  liggr  í  lokrekkju  læstri 
hverja  nátt;  jarðhús  er  í  hvílugólfinu,  ok  er 
annarr  jarðhússmunninn  á  baki  húsunum; 
hefir  hann  ok  margt  manna  með  sér."  J?á 
mælti  Torfi  Valbrandsson :  „pat  er  mitt  ráð, 
at  vér  berim  eld  at  bœnum,  ok  brennum 
inni  hvert  mannsbarn."  Hávarðr  sagði,  at 
eigi  skyldi  svá  vera,  —  „skulu  þit  Hallgrímr 
frændi  vera  uppi  á  húsunum  ok  gæta  þess 

jarShússmunnans,  er  út  má  ganga,  trúi  ek 
ykkr  bezt  til;  hér  eru  ok  tvennar  dyrr  fram- 
an  á  bœnum;  á  skálanum  eru  ok  tvennar 
dyrr;  nú  skulu  vit  Eyjóifr  ganga  inn  aðrar, 
en  þeir  brœðr,  Oddr  ok  J>órir  aSrar,  ok  svá 
í  skálann,  en  þú,  pórhallr,  skalt  gæta  hér 
skútunnar  ok  verja  með  karlmensku,  þó  at 
þess  þurfi  meS."  Ok  er  hann  hefir  til  skipat, 
svá  sem  hann  vill,  þá  ganga  þeir  heim  at 
bœnum.  Útibúr  mikit  stóS  í  túni,  ok  maSr 
einn  sat  undir  veggnum  með  vápnum.  Ok 
er  þeir  koma  mjök  svá  at  upp,  sér  hann 
mennina  ok  sprettr  upp  ok  hleypr  ok  ætlar 
at  gera  vart  viS  komu  þeira.  Hallgrímr  gekk 
fyrstr  þeira  félaga;  hann  skaut  spjóti  eftir 
honum,  ok  rak  i  gegnum  hann  viS  vegg- 
inn.  Dó  hann  þegar  þar  á  spjótinu,  Eftir 
þat  gengu  þeir  þangat  sem  ætlat  var;  þeir 
Torfi  ok  Hallgrímr  þangat  sem  útganga  var 
á  bœnum. 

12,  Svá  er  sagt,  at  HávarSr  snarar  inn  i 
skálann;  brann  þar  ljós  et  efra,  en  dimt  et 
neSra;  hann  gekk  þar  at  hvílugólfinu.  Bar 
þá  svá  til,  at  húsfreyja  ivar  eigi  i  sæng  kom- 
in;  var  hon  í  stofu  ok  konur  hjá  henni;  var 
þá  ei^i  læst  hvílugólfit.  HávarSr  slær  flötu 
sverSinu  á  hurSina.  Ljótr  vaknaSi  viS  ok 
spurSi,  hverr  harkaSist.  HávarSr  karl  segir 
til  sín.  Ljótr  mælti  þá:  ,,Hví  ertu  hér,  Há- 
varSr  karl?  Var  oss  sagt  í  fyrra  dag,  at  þú 
værir  at  dauSa  kominn."  HávarSr  svaraSi: 

„Annars  dauða  máttu  fyrr  spyrja;  kann  ek 
at  segja  þér  víg  brœSra  þinna,  porbjarnar 
ok  Sturlu."  Ok  er  hann  heyrir  þetia,  hljóp 
hann  upp  í  rúminu  ok  grípr  ofan  sverö,  er 
hekk  yfir  honum.  Ljótr  bað  menn  upp 
síanda  í  skálanum  ok  taka  til  vápna.  Hávarðr 
hljóp  þá  upp  í  hvílugólfit  ok  hjó  til  Ljóts 
á  öxlina  vinstri;  en  Ljótr  brást  við  hart,  ok 
berr  sverðit  út  af  öxlinni  ok  f lusti  ofan  hand- 
legginn  ok  af  höndina  i  ölnbogabót.  Ljótr 
hljóp  fram  ór  rúminu  með  brugðit  sverð- 
it,  ok  ætlaði  at  höggva  til  Hávarðs.  pá  var 
Eyjólfr  upp  kominn,  ok  hjó  á  öxlina  hœgrí 
ok  af  höndina,  ok  feldu  þeir  þar  Ljót.  pá 
var  yss  mikill  í  skálanum.  Vildu  húskarlar 
Ljóts  þá  upp  standa  ok  taka  til  vápna.  Váru 
porbrands  synir  þá  inn  komnir.  Fengu  menn 
þá  einstaka  slög  ok  skeinur.  pá  mælti  Há- 
varðr,  bað  menn  vera  sem  kyrrasta,  ok  sýna 
ekki  ilt  af  sér,  —  „ella  drepum  vér  hvert 
mannsbarn  á  fœtr  öðru."  p>7kkir  þeim  þá 
betr  at  liggja  sem  kyrrastir.  Var  Ljótr  fám 
harmdauði,  þó  at  þeir  hefði  verit  með  hon- 
um.  Eftir  þat  snúa  þeir  út;  viídi  Hávarðr 
þar  eigi  at  gera  fleira.  pá  kómu  þeir  á  móti 
þeim,  Torfi  ok  Hallgrímr;;  höfðu  þeir  þá 
ætlat  til  inngöngu,  ok  spurðu,  hvat  at  hefði 
gerzt.  Hávarðr  kvað  þá  vísu: 

(8)   Hratt  gekk  sonr,  þás  sótti 
sunnu  bekks  at  runni, 

(hvatr  frák  at  brá  bitrum 
blóðisi)    Geirdisar; 
enn  réð  Eyjólfr  minnask 
fcggleiks  við  kyn  seggja, 
geymi-Baldr  at  gjalda, 
gunnbliks,  jöru  runnum. 

Síðan  gengu  þeir  ofan  til  skútunnar,  ok  heils- 
aði  pórhallr  þeirn  vel.  pá  spurði  Torfi  Val- 
brandsson,  hvat  nú  skyldi  at  hafast.  „Nú 
skal  leita  til  trausts  nökkurs;  þó  at  eigi  verði 
hefndin  jafnrnikil  sern  ek  vilda,  þá  munum 
vér  þó  eigi  einhlítir  til  at  halda  oss  eftir  þessi 
verk,  eru  enn  margir  frændr  porbjarnarv 
þeir  er  mikils  eru  verðir;  þykkir  mér  lik- 
ast  at  leita  til  Steinþórs  á  Eyri;  hefir  hann 
helzí  haf  t  tiímæli  við  mik,  ef  ek  þyrf  ta  nökk- 
urs  við."  Allir  þeir  báðu  hann  fyrir  sjá,  ok 
sögðust  þat  vilja  gera,  sem  hann  vildi,  ok 
eigi  fyrr  við  skiljast,  en  hann  sæi  ráð  fyrir. 
Efíir  þat  halda  þeir  út  á  f  jörðinn.  Tóku  þeir 
at  spenna  árarnar,  en  Hávarðr  settist  við 
stjórn.  pá  mælti  Hallgrímr,  ok  bað  Hávarð 
kveða  vísu  nökkura.  Hávarðr  kvað  þá  vísur 

(9)  Heldr  liöfkim  heiftir  goldit, 
Haillgrímr,  samian  allir^ 
(vígs  iðrumk  þess  þeygi) 
Þj.óðreiks  sonum  stórar. 
Urðu  œski-Nirðir 
oddregns  of  sök  vegnirt 
ætt  þjóðar  veitk  eyði 
imgjarna  Þorbjarnar. 

13.  Nú  er  ekki  at  segja  frá  þeira  íerð  fyiT 
en  þeir  konia  á  Eyri;  var  þat  þann  tíma 
dags,  er  Steinþórr  sat  at  borðum  með  menn 
sína.  peir  ganga  í  stoíima  f  jórir  saman  með 
vápnum;  gekk  Hávarðr  f yrir '  Steinþór,  ok 
kvaddi  hann.  Steinþórr  tók  kveðju  hans  ok 
spurði,  hverr  hann  væri.  Hann  kvaðst  Há~ 
varðr  heita.  „Vartu  i  búð  várri  i  fyrra  sum- 
ar?"  Hann  kvað  svá  verit  hafa.  Steinþórr 
mælti:  „Hafi  þér  sét  ólíkara  mann,  piltar, 
sjálfum  sér,  er  hann  er  nú,  eða  þá  var  hann: 
sýndist  mér  sem  hann  gæti  varla  gengit  staf- 
lauss  á  milli  búða,  ok  oss  þótti  líklegr  til 
kararmanns,  með  því  at  honum  skapraun- 
aði  mjök;  en  nú  sýnist  mér  maðrinn  enn 
gervilegasti  undir  vápnum;  eða  segi  þér 
nökkut  tíðenda?"  Hávarðr  svaraði:  „Vér 
segjum  víg  ^orbjarnar  pjóðrekssonar  ok 
brœðra  hans,  Ljóts  ok  Sturlu  pjóðrekssona, 
Brands  ens  sterka  ok  þeira  sjau  saman." 
Steinþórr  svaraði:  „petta  eru  mikil  tíðendi; 
eða  hverir  hafa  þetta  gert,  er  drepit  hafa 
niðr  kappa  ena  mestu  ok  stóreflismenn?" 
Hávarðr  mælti  ok  segir,  at  þeir  frændr  hafi 
hat  gert.  Steinþórr  mælti  ok  spurði.,  hvert 
Hávarðr  ætlaði  at  leita  trausts  eftir  slíkt 
stórvirki.  Hávarðr  svaraði:  „pat  hefi  ek  ætl- 
at,  sem  nú  er  orðit,  at  leita  til  þín;  þótti 
mér  þú  þat  mæla  í  fyrra  sumar  á  þingi,  ef 
ek  þyrfta  lítillar  liðveizlu,  at  ek  munda  eigi 
síðr  koma  til  þín,  en  til  annarra  höfðingja." 

Steinþórr  svaraði:  „Eigi  vfcit  ek,  nær  þú 
þykkist  mikillar  þurfa,  ef  nú  þarftu  lítillar; 
en  J?at  máítu  hugsa,  at  eigi  munda  ek  J>á  góðr 
viðtakna,  ef  nökkurs  þyrfti  við,  er  nú  læt 
ek  seint  við;  skal  ok  eigi  svá  vera;  vil  ek 
hjóða  þér,  Hávarðr,  hér  at  sitja  með  félög- 
um  þínum  þar  til  er  þessi  mál  koma  til  veg- 
ar;  vil  ek  ok  þvi  heita,  at  rétta  yður  mál, 
þvi  (at)  mér  lízt  svá  á  yðr,  at  sá  mun  betr 
hafa,  er  við  yðr  tekr,  ok  er  eigi  víst,  at 
jafnröskva  menn  fái  sem  þér  eruð;  hefir 
þetta  meir  gengit  eftir  málefnum,  en  líkind- 
iím."  Hávarðr  kvað  þá  vísu: 

(10)  Nús  jaifnöndum  efni 
angrsólar  fram  ganga 
vaflrra  lands,  þeirs  vilja 
viggs  temjendr  sik  fremja; 
vesa  kveða,  högg  en  böiggvin 
hjör  saklausa  börva, 
ísfirðinga,  urðu 

eirlaust,  farit  trausti. 

peir  þökkuðu  Steinþóri  mikilmannlegt  boð. 
Hann  bað  taka  við  klæðum  þeira  ok  vápn- 
um  ok  fá  þeim  þurr  klæði,  Ok  er  Hávarðr 
tók  af  sér  hjálminn  ok  steypir  af  sér  brynj- 
unni,  þá  kvað  hann: 

(11)  Hlógu  herðidraugar 
livinnendr  of  sök  minni 
íróns  þás  frænda  mínum 
fellidómr  réð  bella; 

nú  mun  síz  vegnir  vjáru 
víg-Njörðungar  hörðu, 
hafs  í  hverju  bjargi 
hóts  annan  veg  þjóta. 

Síeinþórr  bað  Hávarð  at  ganga  til  bekkjar 
ok  sitja  gegnt  sér,  ok  skipa  þar  félögum  sín- 
um  hjá  sér.  Hávarðr  gerði  ok  svá;  skipar 
Hallgrími  frænda  sínum  innar  frá  sér,  en 
innar  frá  honum  sitja  þeir  J?órir  ok  Oddr 
porbrandssynir,  en  utar  frá  Hávarði  sátu 
þeir  Torfi  ok  Ej^jólfr  Valbrandssynir,  þá 
pórhallr,  þá  heimamenn  þeir  sem  áðr  sátu. 
Ok  er  þeir  setjast  niðr,  kvað  Hávarðr  vísur 

(12)   Hallgrímr  iskulum  heiiman, 
hlítik  vætki   (litit 
uggik)  ógnar-málumt 
(iðvandr)  ór  stað  hiða, 
en  vig  þau's  vér  vágum, 
vildak  aldrigi  gjalda 
geira  gæti-áru, 
gjörvall  i  strá  falli. 

J>á  mælti  Steinþórr:  „Auðheyrt  er  þat  niu 
Hávarðr,  at  þér  gengr  nú  flest  eftir  vilja* 
enda  væri  þá  svá  ok,  ef  ekki  eftirmái  mundi 
verða  eftir  jafnhrausta  menn  ok  ríka,  sem 
þeir  váru  allir  frændr,  ok  svá  miklir  menn, 
sem  enn  eru  til  ef  tirmálsins."  Hávarðr  kveðst 
aldri  hugsa  um  eftirmál;  kvað  lokit  því  heð~ 
an  af,  at  hann  mundi  hafa  nökkura  sorg 
eða  angr  í  sínu  hjarta,  ok  þykkja  eigi  þann 
veg  vel,  sem  af  reiddi  hans  mál.  Var  hann 

ok  svá  kátr  ok  glaðr  við  hvert  mannsbarn 
sem  ungr  væri.  Spyrjast  nú  þessi  tíðendi 
víða,  ok  þóíti  með  mestum  ólíkendum  verða. 
Sátu  þeir  nú  á  Eyri  með  Steinþóri  bónda. 
Skorti  þar  eigi  f  jölmenni  mikit  ok  enn  mesta 
fagnað;  þar  var  eigi  færa  en  sex  tigir  vígra 
manna. — Hverfum  nú  frá,  er  þeir  sitjaáEyri 
með  Steinþóri  bónda  í  góðum  fagnaði  ok 
með  miklum  kostnaði. 

14.  Ljótr  hét  maðr;  hann  bjó  á  Rauða- 
sandi;  hann  var  kaliaðr  Hólmgöngu-Ljótr. 
Var  hann  bæði  mikili  ok  sterkr  ok  enn  mesti 
hólmgöngumaðr.  Systur  hans  hafði  átta 
porbjörn  pjóðreksson.  Er  svá  sagt,  at  Ljótr 
væri  enn  mesti  ójafnaðarmaðr,  ok  hafði  öxi 
í  höfði  hverjum  manni,  er  eigi  vildi  iaust 
láta  fyrir  honum  þat  er  hann  vildi,  ok  báru 
engir  menn  frjálst  höfuð  fyrir  honum  þar 
iffii  Rauðasand  ok  víðar  annars  staðar.  — 
porbjörn  hét  maðr;  hann  bjó  þar  sem;  heitir 
á  E!yri;  hann  var  auðigr  maðr  at  fé,  ok  kom- 
Inn  mjök  á  enn  efra  aldr,  ok  eigi  mikilmenni 
at  skapi.  Hann  átti  tvá  sonu;  héí  annarr 
Grímr,  en  annarr  porsteinn.  Svá  er  sagt,  at 
þeir  Ljótr  ok  porbjöm  áttu  eitt  veiíiengi 
báðir  saman;  var  þat  en  mesta  gersemi.  Var 
svá  skilit,  at  sitt  sumar  skyldu  hafa  hvárir, 
en  sá  lœkr  fell  fyrir  neðan  bœ  Ljóts,  er 
hljóp  á  engit  á  várit.  Váru  þar  í  stíflur  ok 
vel  um  búit.  Fór  svá  jafnan,  þá  er  porbjörn 
átti  at  hafa  engit,  at  haim  náði  aldri  lœkn- 

um,  ok  fór  svá,  at  Ljótr  lét  næsta  þau  orð 
um  fara,  at  porbjörn  ætti  eigi  engit,  ok 
skyldi  hann  eigi  þora  at  eigna  sér.  <ok  er 
porbjörn  heyrði  þetta,  þykkist  hann  vita,  at 
Ljótr  mun  þat  efna,  sem  hann  hefir  heitit. 
Var  skamt  milli  bœja  þeira.  Ok  einn  dag 
fundust  þeir;  spurði  porbjörn,  hvárt  Ljótr 
ætlaði  at  taka  af  honum  engit.  Ljótr  svar- 
aði,  ok  bað  hann  ekki  orð  til  leggja,  — 
„skal  þér  eigi  duga  heldr  en  öðrum  at  kvarta 
um  þat,  er  ek  vil  gera  láta;  ger  annat  hvárt, 
at  þú  lát  þér  vel  líka  þat  er  ek  vil  gera, 
elligar  rek  ek  þik  brott  af  eignum  þínum; 
skaltu  hvárki  hafa  engit  né  annat."  Ok  er 
porbjörn  vissi  ójafnað  Ljóts,  en  hann  hafði 
of  f  jár,  þá  kaupir  hann  engit  eftir  því,  sem 
Ljótr  kvað  á,  ok  gaf  fyrir  sex  tigu  hundraða 
þegar  í  stað,  ok  skilja  at  því.  Ok  er  svein- 
arnir  spyrja  þetta,  verða  þeir  stórilla  við  ok 
kalla  þetta  et  mesta  arfrán,  at  kaupa  þat,  er 
hann  átti  áðr.  Spyrst  þetta  nú  viða.  J?eir 
brœðr  gættu  fjár  föður  síns;  var  porsteinn 
tólf  vetra,  en  Grímr  tíu.  pat  var  einn  dag 
á  öndverðum  vetri,  at  þeir  brœðr  gengu  til 
íjárhúsa;  hafði  veðr  komit  mikit,  ok  ætl« 
uðu  at  vita,  hvárt  heim  væri  kominn  allr 
fénaðrinn.  pat  bar  saman,  at  Ljótr  hafði 
gengit  um  morguninn  til  reka  sinna.  Hann 
var  umsvifsmaðr  mikill  um  bú  sitt.  J?at  var 
í  þanii  tíma,  er  sveinarnir  váru  komnir  at 
fjárhúsum,  þá  sjá  þeir,  at  Ljótr  gengr  neð- 

an  frá  sjónum.  pá  mælti  Grímr  við  porstein 
bróður  sinn:  „Sér  þú  Hólmgöngu-Ljót,  þar 
sem  hann  gengr  neðan  frá  sjónum?"  „Hví 
mun  ek  eigi  sjá  hann?"  segir  Grímr.  J>á 
mælti  J?orsteinn:  „Mikinn  ójöfnuð  gerir 
Ljótr  þessi  oss  ok  öðrum  mönnum,  ok  er 
mér  þat  í  skapi,  at  hef  na,  ef  ek  gæti."  Grímr 
mælti:  „petta  er  óvitrlega  mæít,  at  þú  mund- 
ir  sýna  nökkura  óvísu  af  þér  við  slíkan 
kappa,  sem  Ljótrer,  ok  gildari  en  fjórir  eða 
fimm  menn  aðrir,'  þó  at  mjök  sé  vaxnir,  ok 
er  hann  eigi  barna  fœri."  porsteinn  svar- 
aði:  „Eigi  gerir  at  letja  mik;  skal  ek  ráða 
alt  at  einu,  en  þú  munt  líkjast  föður  þínum 
ok  vilja  vera  ræningi  Ljóts  sem  margir  aðr- 
ir."  Grímr  svaraði:  „Með  því  þér  er  þetta 
í  hug,  frændi,  þá  mun  þér  verða  of  lítit 
gagn  at  mér,  en  slíkt  sem  er,  þá  mun  ek 
veita  þér  efíir  megni."  „J>á  ferr  vel,"  segir 
porsteinn,  „ok  má  vera,  at  gangi  ef tir  mála- 
efnum."  peir  höfðu  handöxar  i  hendi,  ok 
váru  þær  lítlar  ok  bitrlegar.  Standa  þeir  nú 
ok  biða  til  þess,  er  Ljót  berr  at  húsinu. 
Hann  snarast  fram  hjá  þeim;  hafði  Ljóír 
bolöxi  í  hendi.  Hann  gengr  leið  sína  ok  lætr 
sem  hann  sjái  eigi  sveinana.  Ok  er  hann  berr 
fram  hjá  þeim,  þá  höggr  porsteinn  á  öxl- 
ina  á  Ljóti;  öxin  beit  eigi,  en  þó  varð  höggit 
svá  mikít,  at  höndin  gekk  ór  axlarliðnum. 
En  er  Ljótr  sá,  at  sveinarnir  vildu  glettast 
við  hann,  snarast  hann  við  ok  hóf  upp  öx- 

ina  ok  ætlaði  at  slá  porstein  með  öxinni; 
ok  í  því  er  hann  reiðir  upp  öxina,  hleypr 
Grímr  at,  ok  höggr  af  Ljóti  höndina  fyrir 
ofan  úlflið;  fellr  þá  niðr  höndin  með  öxinni. 
Láta  þeir  þá  skamt  höggva  i  milli,  ok  er  eigi 
sagt  líklegra  en  svá,  at  þeir  fella  þar  Hólm- 
göngu-Ljót,  en  verða  eigi  sárir.  Grafa  þeir 
hann  niðr  i  fönnina  ok  gengu  þar  frá.  Ok  er 
þeir  koma  heim,  var  faðir  þeira  í  durum  úti 
ok  spurði,  hví  þeim  hefði  svá  seint  orðit,  eða 
hvi  blóðug  væri  klæði  þeira.  peir  segja  víg 
Ljóts.  Hann  spyrr,  hvárt  þeir  hefði  drepit 
hann.  peir  segja,  at  svá  var.  J?á  mælti  hann: 
„Verðið  í  brott,  vándir  óhappamenn;  hafi  þit 
unnit  et  mesta  óhappaverk,  ok  drepið  enn 
mesta  höfðingja  ok  várn  formann.  Munu 
þit  þat  hafa  at  gert,  at  ek  mun  gerr  af  eignum 
mínum,  ok  öllu  því  er  ek  á,  en  þit  munuo 
drepnir,  ok  er  þat  allvel.  porbjörn  hljóp  þá 
brott  ok  út  frá  bœnum.  Grimr  mælti:  „Fá- 
umst  vit  aldri  við  skraltakarl  þenna,  er  svá 
lætr  leiðinlega,  ok  er  þetta  eigi  meðal  vesal- 
ingr,  hversu  sér  lætr."  porsteinn  svaraði: 
„Finnum  vit  hann,  því  at  þat  grunar  mik*  at 
hann  sé  eigi  jafnreiðr  sem  hann  læír  til 
reiðulega/4  Eftir  þat  ganga  þeir  at  honum. 
porbjörn  mælti  glaðleaa  við  þá  ok  bað  þá 
bíða  sín  þar.  Hann  gekk  þá  heim,  ok  var 
lítla  stund  á  brott;  hann  kom  aftr  með  hesta 
tvá  vel  búna.  pá  mælti  porbiörn,  at  þeir 
skyldi  stíga  á  bak,  —  „vil  ek  senda  ykkr 

taka  við  ykkr;  er  hér  gullhringr,  mikil  ger- 
semi,  er  þit  skuluð  gefa  honum;  hefir  hann 
of t  til  mælt,  ok  fengit  aldri,  en  nú  skal  laus- 
an  láta  fyrir  ykkra  nauðsyn."  Eftir  þat 
minnist  karl  við  sonu  sína,  ok  bað  þá  vel 
f ara  ok  heila  hittast.  Er  nú  eigi  sagt  f rá  þeira 
ferð,  fyrr  en  þeir  koma  á  Eyri;  var  þat 
snemma  dags.  Ganga  þeir  til  stofunnar,  ok 
var  hon  altjölduð  ok  skipuð  á  báða  bekki: 
skorti  þar  eigi  glaum  né  gieði.  peir  ganga 
fyrir  Steinþór  /ok  kveðja  hann  vel.  Hann 
tók  vel  kveðju  þeira.  Hann  spurði,  hverir 
þeir  væri.  J>eir  sögðu  nöfn  sín  ok  föður 
síns.  pá  mælti  porsteinn:  „Hér  er  hringr, 
er  faðir  minn  sendi  þér,  ok  með  kveðju  sína 
ok  bað  þess,  at  þú  veitir  okkr  ívetrvist  í 
vetr,  eða  lengr  þó  at  vit  þyrftim."  Steinþórr 
tók  við  hringnum  ok  mælti:  „Segi  þit  nökk- 
ur  tíðendi?"  peir  segja  víg  Ljóts  ok  svá  þat, 
at  þeir  hefði  drepit  hann.  Steinþórr  svar- 
aði:  „petta  er  enn  orðit  undarlega,  at  tvau 
ungmenni  hafa  orðit  at  skaða  þvílíkum 
kappa,  sem  Ljótr  var;  eða  hvat  var  til  saka?" 
J>eir  sögðu  slíkt,  sem  þeim  þótti  vera.  Stein- 
þórr  mælti:  „pat  er  ráð  mitt,  at  þit  gang- 
ið  yfir  fyrir  hann  Hávarð  hærukarlinn,  er 
sitr  gegnt  mér;  spyrið  hann  eftir,  hvárt 
hann  vill  taka  við  ykkr  eða  eigi  í  sveit  með 
sér."  peir  gera  nú  svá;  ganga  fyrir  Hávarð. 
Hann  fagnar  þeim  vel  ok  spurði  tíðenda, 
ok  lét  sem  hann  hefði  ekki  heyrt,  en  þeir 

sögðu  honum  frá  sem  innilegast.  Ok  er 
lokit  var  rœðu  þeira,  sprettr  Hávarðr  upp 
í  móti  þeim  ok  kvað  vísu: 

(13)   Þekt  liggr  vár   á  vigi 

(váruð  hollir  styrþollum,) 
ann   ek  ægis  runnum, 
ógólegu,  sólar: 
þann   vissak  mér  manna 
mest  alls  at  hlít  IMlinn, 
orð  spyri  fárleg  fyrðar 
flest  andsfkotum  vestan. 

Hávarðr  skipar  þeim  brœðrum  utar  frá  sér. 
Sátu  þeir  þar  glaðir  ok  kátir.  Spyrjast  nú 
þessi  tíðendi  um  allan  Rauðasand  ok  viða 
annars  staðar.  Finst  Ljótr  nú  dauðr  undir 
veggnum.  Var  J>á  farit  til  porbjarnar,  ok 
hann  at  spurðr.  J>rætti  porbjörn  eigi,  at 
synir  hans  hefði  drepit  hann.  Ok  með  því 
at  Ljótr  var  óvinsæll  um  Rauðasand,  ok 
porbjörn  kvaðst  hafa  illa  við  orðit  ok  rek- 
it  þá  á  brott,  ok  J>at  bera  heimamenn  með 
honum,  þá  verðr  þar  eigi  eftirmál  at  sinni. 
Sezt  porbjörn  um  kyrt  í  búi  sínu. 

15.  Nú  er  J>ar  til  at  taka,  at  þeir  sitja 
á  Eyri  allir  saman  vel  haldnir.  Verðr  Stein- 
þóri  kostnaðarsamt,  svá  margt  fjölmennisem 
hann  hafði,  ok  þurfti  stóran  kostnað  til  at 
leggja,  svá  mikla  rausn  sem  hann  helt.  — 
Atli  hét  maðr,  er  bjó  í  Otradal,  ok  átti  syst- 
ur  Steinþórs  á  Eyri,  er  pórdís  hét.  Atli  var 
manna  minstr  ok  vesalligstr,  pk  svá  er  sagt, 

^€SÍ°f^S^V         CAMpBECL 
V>  '%X    C0LLECT/r»M 


HÁVARÐS  SAGA  ÍSJ'IRÐINGS  51 


at  þar  efíir  væri  skaplyndi  hans,  at  hann 
væri  enn  mesti  vesalingr,  ok  var  þó  stórra 
manna,  ök  svá  auðigr,  at  hann  vissi  varla 
aura  sinna  tal;  hafði  pórdís  verið  gift  Atla 
til  fjár.  Svá  er  sagt,  at  bœrinn  í  Otradal 
væri  mjök  af  almannaveg;  þat  var  út  öðr- 
um  megin  fjarðarins  gegnt  Eyri.  Atli  timdi 
ejgi  at  halda  vinnumenn;  vann  hann  bæði 
nátt  ok  dag  slíkt  er  hann  mátti.  Hann  var 
ok  svá  einþykkr,  at  hann  vildi  ekki  eiga 
við  aðra  menn,  hvárki  gott  né  ilt.  Hann  var 
enn  mesti  búmaðr;  hann  átti  útibúr  mildt; 
váru  þar  í  alls  konar  gœði;  þar  váru  inní 
hlaðar  stórir  ok  alls  konar  slátr,  skreið  ok 
ostar  ok  alt  þat,  er  hafa  þurfti.  Atli  hafði 
þar  gert  sæng  sína,  ok  lágu  þau  þar  hverja 
nátt.  Svá  er  sagt,  at  einn  morgin  var  Stein- 
þórr  snemma  á  fótum;  hann  gekk  at  sæng 
Hávarðar  ok  tók  á  fótum  hans  ok  bað  hann 
upp  standa.  Hávarðr  spratt  upp  skjótt  ok 
fram  á  gólfit.  Ok  er  hann  stóð  upp,  þá  stóð 
upp  hverr  at  öðrum  þeira  félaga,  þvi  at 
þat  var  vandi  þeira,  at  allir  gengu  hvert  er 
einn  þurfti  at  fara.  Ok  er  þeir  váru  allir 
búnir,  gengu  þeir  út  i  túnit.  Steinþórr  var 
þar  fyrir  með  nökkura  menn.  p>á  mælti  Há- 
varðr:  „Búnir  erum  vér,  bóndi,  at  fara  hvert 
er  þér  vilið  láta  fara;  viljum  vér  gjarna  þér 
fylgja,  hvárt  sem  er  ríflegt  eða  óríflegt,  en 
þat  er  eftir  metnaðar  míns,  at  ek  vil  eigi 
vera  i  þeiri  f  erð,  er  ek  veit  eigi,  hvert  ek  skal 

fara."  Steinþórr  mælti:  „Ek  ætla  at  fara  til 
Atla  mágs  míns,  ok  vil  ek,  at  þér  veitið  mér 
brautargengi."  peir  gengu  ofan  til  sjóvar; 
var  þar  skúta,  sú  er  þeir  höfðu  tekit  af 
porbirni.  peir  hrundu  fram  skútunni  ok 
tóku  til  ára,  ok  reru  yfir  á  fjörðinn.  pótti 
Steinþóri  þeir  félagar  til  alls  harðfengilega 
taka.  penna  morgin  stóo  Atli  bóndi  snimma 
upp  ok  gekk  af  sæng  sinni.  Atli  var  svá  bú- 
inn,  at  hann  var  i  hvítum  stakki,  stuttum 
ok  þröngum;  var  maðrinn  eigi  skjótlegr  á 
fœti;  var  hann  bæði  vesalmannlegr  ok  Ijótr 
at  sjá,  sköllóttr  ok  inneygr.  Hann  gekk  út 
ok  sá  til  veðrs.  Veðr  var  kalt  ok  frost  mikit. 
Hann  sá  at  skip  fór  handan  yfir  fjörðinn, 
ok  komit  mjök  aí  landi,  ok  kendi  þar  Stein- 
þór  bónda  mág  sinn,  ok  varð  eigi  gott  við. 
Garðr  stóð  i  túninu  ok  meir  út  á  völlinn; 
stóð  þar  í  heykleggi,  ok  dregit  af  öllum  meg- 
in.  J?at  var  bragð  Atla,  at  hann  hljóp  í  garS- 
inn  ok  velti  kleggjanum  ofan  á  sik,  ok  lá 
Atli  þar  undir.  Nú  er  at  segja  frá  Steinþóri 
ok  þeim  öllum  saman,  at  þeir  koma  at  landi 
ok  ganga  upp  til  bœjar,  ok  er  þeir  koma  í 
útibúrit,  þá  spratt  pórdis  upp  ok  fagnaði  vel 
bróður  sínum  ok  öllum  þeim,  ok  kvað  hann 
sjaldsénan  þar.  Steinþórr  spyrr,  hvar  Atli 
mágr  hans  var.  Hon  kvað  hann  fyrir  litlu 
út  genginn.  Steinþórr  bað  þá  leita  hans.  peir 
leituðu  hans  um  bœinn,  ok  fundu  eigi,  ok 
segja    siðan    Steinþóri.     pá    mælti    pórdís: 

„Hvat  viltu  frændi  til  vár?"  Hann  svarar: 
„J?at  hafða  ek  ætlat,  at  Atli  skyldi  hafa  gefit 
mér  eða  selt  mér  föng  nökkur."  Hon  svaraði: 
„Eigi  þykkist  ek  síðr  ráða  eiga,  en  Atli;  vil 
ek  at  þú  hafir  slíkt,  er  þú  vill."  Hann  kvaðst 
þat  gjarna  vilja.  Ryðja  þeir  búrit  ok  bera 
ofan  á  skútuna  til  þess  at  hon  var  hlaðin; 
váru  þat  alls  konar  föng.  J>á  mælti  Stein- 
þórr:  „Nú  skulu  þér  fara  heim  á  skútunni, 
en  ek  skal  hér  eftir  verða  hjá  systur  minni; 
er  mér  forvitni  á  at  vita,  hversu  Atli  mágr 
minn  lætr  sér  þá  er  hann  kemr  aftr."  Hon 
svaraði:  „parfleysu  eina  ætla  ek  þetta  vera, 
frændi  minn,"  sagði  pórdís;  „mun  þér  eigi 
þykkja  gaman  í  at  heyra  til  hans,  en  þó 
skaltu  ráða;  eða  þvi  skaltu  heita  mér,  at 
vera  eigi  verri  vin  Atla  en  áðr,  hvat  sem 
hann  mælir  eða  gerir."  Steinþórr  játaði 
þessu.  Hon  lét  hann  vera  undir  fortjaldi 
nökkuru  þar  sem  enginn  mátti  sjá  hann; 
en  þeir  halda  heim  aftr  á  skútunni.  peir 
höfðu  hvast  mjök  á  f jörðinn,  ok  fengu  mjök 
innaiivátt  áðr  þeir  kómu  at  landi. 

16.  Nú  er  þar  til  at  taka,  at  Atli  liggr 
undir  kleggjanum,  ok  er  hann  sér,  at  þeir 
eru  undan  landi,  skríðr  hann  undan  kleggj- 
anum,  ok  er  hann  svá  stirðr,  at  hann  má 
varla  upp  standa;  dragnar  síðan  heim  at 
búrinu;  glamrar  í  honum  hver  tönn  ok 
gnötrar.  Hann  rekr  upp  sjónirnar,  ok  sér 
at  rult  cr  búrit.  Hann  mælti  þá:     „Hverir 

ránsmenii  hafa  hér  komit?"  pórdís  svaraði: 
„Engir  hafa  hér  rænt,  en  þó  kom  hér  Stein- 
þórr  bróðir  minn  með  menn  sína,  ok  gaf 
ck  honum  þat,  er  þú  kallar  rænt."-  AtU 
svaraÖi:  „J?ess  mun  ek  mest  iðrast,  er  ek 
hefi  þik  fengit,  ok  em  ek  vesall  eigu;  veit 
ek  eigi  hverr  verri  maðr  er,  en  Steinþórr 
bróðir  þinn,  eða  hverir  meiri  ránsmenn  eru, 
en.  þeir  sem  með  honum  eru,  en  tekit  nú 
frá  mér  ok  síolit  ok  rænt  hér  öllu,  svá  at 
vit  munum  brátt  á  húsgang."  J?á  mælti  pór- 
dís:  „Aldri  mun  okkr  fé  skorta;  ok  far  í  sæng 
þína,  ok  lát  mik  verma  þik  nökkut,  þykkir 
mér  sem  þú  sért  stórlega  kalinn."  Ok  þat 
verðr,  at  hann  hokrar  undir  klæðin  hjáhenni. 
pykkir  Steinþóri  mágr  sinn  all-lítilfjörlegr 
vera;  hefir  ekki  á  fótuni,  en  steypt  stakki 
á  höfuð  sér,  ok  tók  hvergi  ofan.  Atli  smýgr 
þá  undir  klæðin  hjá  henni  ok  er  málóði; 
ámælir  jafnan  Steinþóri  ok  kailar  ránsmann. 
Eftir  þat  þagnar  hann  nökkura  stund.  Ok 
er  honum  hiínar,  þá  mælti  hann:  „pat  er  þó 
at  segja,  at  mikla  gersimi  á  ek  þar  sem  þú 
ert;  ok  er  þat  satt  at  segja,  at  slíkr  rausn- 
armaðr  mun  eigi  finnast  sem  Steinþórr 
inágr  minn  er;  er  þat  ok  vel  sem  hann  hef- 
ir  haft;  er  þat  sem  ek  varðveitti."  Gengr 
þetta  nú  lengi  at  hann  lofar  Steinþór.  Stein- 
þórr  gengr  þá  fram  at  sænginni,  ok  er  Atli 
sér  hann,  stendr  hann  upp  ok  fagnar  hon- 
um.  pá  mælti  Steinþórr:  „Hvárt  þykkir  þér, 

Atli  niá^f,  ruzt  hafa  búrit?"  Atli  svarar: 
„pat  er  nú  sannast,  at  mér  þykkir  þat  ait 
bezt  J^omit,  er  þú  hefir;  vil  ek  ok  þat  bjóða 
þér,  at  þú  hafir  þat  alt  af  mínu  gózi,  sem  þú 
vill,  því  at  ekki  skortir  til;  hefir  þú  et  höfð- 
inglegasta  ráð  upp  tekit;  tekit  við  þeim 
mönnum,  er  rekit  hafa  harma  sinna;  mimtu 
þá  ætla  út  at  leysa  stórmannlega."  J>á  mælti 
Steinþórr:  „pess  vil  ek  biðja  þik,  Atli  mágr, 
at  þú  gerir  þik  eigi  jafnvesalan  sem  þú  hef- 
ir  gert  þik  áðr;  tak  þik  upp  vel  ok  haf 
vinnumenn  fyrir  þik  ok  ver  siðblandinn  við 
aðra  menn;  veit  ek  at  þú  ert  eigi  lítilmenni, 
þó  at  þú  gerir  þik  svá  fyrir  skaplundar  sak- 
ir."  Atli  hét  nú  þessu.  Ferr  Steinþórr  heim 
um  daginn.  Skilja  þeir  mágar  með  mikilli 
blíðu,  ok  kemr  svá  heim  á  Eyri,  ok  þykk- 
ist  vel  farit  hafa.  Sitja  nú  heima,  ok  leið  á 
vetrinn.  Váru  þar  skinnleikar  knáir  ok  knatt- 
leikar. 

17.  Svartr  hét  maðr;  hann  var  þræll  þar 
á  E^ri,  mikill  ok  sterkr,  svá  (at)  hann  hafði 
fjogurra  manna  megin;  var  hann  þarfr  búi; 
vann  hann  mikit.  pat  var  einn  dag,  at  Stein- 
þórr  lét  kalla  til  sín  þrælinn,  ok  mælti  við 
hann:  ,,peir  vilja  at  þú  værir  í  leik  með  oss 
í  dag,  því  at  oss  vantar  einn  mann."  Svartr 
svaraði:  „Eigi  þarf  at  biðja  mik  til  þess, 
því  at  ek  á  margt  at  vinna;  get  ek  ok  at 
kappar  þínir  vili  ekki  vinna  fyrir  mik;  en 
þó  skal  þetta  veita  þér  ef  þú  vill."  Svá  er 

frá  sagt,  at  Hallgrimr  skyldi  vera  í  ixiót 
Svarti;  er  þar  ok  bezt  frá  at  segja*  at  í  hvert 
sinn,  er  þeir  takast  á,  þá  fellr  Svartr,  ok 
eftir  hvert  fall  þá  fara  af  honum  skórnir, 
ok  tefst  hann  þar  af  löngum  at  binda  á  sik 
skóna.  Ferr  svá  lengi  dags,  ok  gerðu  menn 
hér  at  mikit  óp  ok  hlátr,  en  Hávarðr  kvað 
vísu: 

(14)  Varð-at  viggja  Njörðum, 
Valbrands  sonum,  handan 
(þess  minnumk  nú)  Þvinnils, 
þvengr  vanibundinn  letngi: 
þás,  skerfoldar,  skyldi 
(skjálda  Mums),  á  sumri 
(garðr  svaM)  göfug  sólar 
Gefn,  mins  sonar  hefna. 

Leikrinn  var  enn  bezti.  Var  Hallgrimr  þá 
átján  vetra  gamall,  ok  þótti  líklegr  til  af- 
reksmanns  þá  er  væri  fullþroskaðr.  Svá  er 
sagt,  at  af  leið  vetrinn  ok  varð  ekki  til  tíð- 
enda,  ok  alt  þar  til  er  þeir  bjoggusf  til  þings. 
Steinþórr  lézt  eigi  vita,  hvert  ráð  hann  skyldi 
sjá  fyrir  þeim  félögum;  vildi  hann  eigi  hafa 
þá  til  þings  með  sér,  en  þótti  eigi  gott  at 
láía  þá  vera  heima  um  þingit;  ok  fám  dög- 
um  fyrir  þingit  f undust  þeir  Atli.  Atli  spurði. 
hvat  hann  mundi  sjá  fyrir  vistarmönnum 
sínum  um  þingit.  Steinþórr  kvaðst  eigi  víst 
vita,  hvar  hann  mundi  þeim  svá  koma,  at 
hann  væri  óhræddr  um  þá,  —  „nema  þú 
takir  þá."  Atli  mælti:   „Bindast  mun  ek  i 

at  taka  við  þessum  mönnum."  „pá  ger- 
ir  þú  vel,"  sagði  Steinþórr.  Atli  mælti:  „Eft- 
ir  megni  mtm  ek  veita  þér  þat  er  þú  vill." 
Steinþórr  mælti:  „]?ar  treysti  ek  þér  allvel 
til." 

18.  Eftir  þetta  ferr  Hávarðr  brott  með 
Atla,  ok  hans  félagar.  Koma  þeir  í  Otradal. 
Tekr  hann  við  Hávarði  báðum  höndum. 
Skorti  þar  ekki  þat  er  hafa  þurfti;  gerði 
hann  þeim  ena  beztu  veizlu.  Váru  þar  tiu 
karlar  vígir.  Lét  Atli  ryðja  búrit  ok 
gerði  þar  sængr  þeira,  ok  festi  þar  upp 
vápn  þeira  ok  var  þar  búit  um  et  bezta. 
En  Steinþórr  boðar  at  sér  mönnum; 
skorti  þar  eigi  vini  né  frændr;  var  hann  ok 
mægðr  við  höfðingja.  Reið  hann  á  þing  við 
þrjú  hundruð  manna;  váru  þat  alt  hans 
þingmenn,  vinir,  frændr  ok  mágar. 

19.  pórarinn  hét  maðr;  hann  var  goð- 
orðsmaðr  vestr  um  Dýraf  jörð,  höfðingi  mik- 
ill  ok  nökkuí  við  aldr;  hann  var  bróðir  þeira 
pjóðreks  sona;  var  hann  miklu  hygnastr  ok 
spakastr.  Hann  hafði  spurt  þessi  tíðendi,  ok 
víg  brœðra  sinna  ok  frænda,  ok  þótti  sér 
nær  höggvit  vera,  ok  þóttist  eigi  sitja  mega 
hjá  málum  þar  sem  mest  kom  til  hans  eft- 
irmáht.  Ok  áðr  til  þings  væri  riðit,  stefnir 
hann  at  sér  mönnum  um  Dýraf  jörð,  ok  þar 
sem  váru  vinir  ok  frændr.  Dýri  hét  maðr, 
er  þar  var  annarr  mestr  höfðingi;  hann  var 
vinr  pórarins  goða.  porgrímr  hét  son  hans; 

var  hann  fullþroska  maðr  þá  er  þetta  var 
tíðenda.  Svá  er  frá  honum  sagt9  at  hann 
var  mikill  ok  sterkr,  f  jölkunnigr  ok  enn 
margvísasti,  ok  gerði  margt  með  göldrum. 
Bar  pórarinn  þetta  mál  upp  fyrir  vini  sína, 
ok  var  þat  ráð  þeira  allra  saman  at  þessu, 
at  pórarinn  ok  Dýri  ríða  á  þing  við  tvau 
hundruð  manna,  en  porgrímr  Dýrason 
bauðst  til  at  drepa  Hávarð  ok  þá  alla  sam- 
an  frændr  ok  félaga.  Kveðst  spurt  hafa,  at 
Steinþórr  á  Eyri  hefði  haldit  þá  um  vetr- 
inn,  ok  heitit  at  halda  þeim  málum  til 
fulíra  laga  við  þá  sem  eftirmálsmenn  væri 
við  þá  frændr.  Kveðst  porgrimr  vita5  at 
Steinþórr  væri  heiman  riðinn  með  mikit 
fjölmenni,  en  þeir  frændr  ok  félagar  væri 
komnir  í  Otradal  til  Atla  veslingsins,  mágs 
Steinþórs,  —  „ok  mun  ekki  fyrir  verða,  at 
drepa  hvern  á  fœtr  öðrum."  Var  þetta  ráð 
tekit,  at  porgrimr  ríðr  heiman  við  átjánda 
mann.  E3r  ekki  sagt  frá  þeira  ferð,  fyrr  en 
þeir  koma  til  bœjar  Atla  í  Otradal;  var 
þat  einn  morgin  snemma,  ok  ríða  í  dalverpi 
þat,  er  eigi  mátti  sjá  frá  bœnum.  Bað  J>or- 
grímr  þá  stíga  af  baki;  kvað  sik  svá  syfja, 
at  hann  mátti  engan  veg  upp  sitja.  peir  gera 
nú  svá;  létu  hestana  bíta,  en  porgrímr  sofn- 
aði  ok  breiddi  feld  á  höfuð  sér  ok  lét  illa  í 
svefni. 

20.     Nú  er  þar  til  máls  at  taka,  hvat  þeir 
hafast  at  heima  í  Otradal.  J?eir  sofa  í  úti- 

búrinu  um  náttina,  sem  þeir  áttu  vanda  til. 
Um  morgininn  vakna  þeir  við  þat,  at  Atli  lét 
illa  í  svef ni,  svá  at  engi  þeira  mátti  f yrir  sof  a, 
því  at  hann  brauzt  um  ok  blés  ok  barði  bæði 
höndum  ok  f ótum  í  sænginni,  þar  til  er  Torfi 
Valbrandsson  hljóp  upp  ok  vakti  hann  ok 
sagði,  'at  engi  mátti  sofa  fyrir  honum  ok 
látum  hans.  Atli  sezt  upp,  ok  strauk  um 
skallann.  Hávarðr  spyrr,  hvárt  nökkut  hefði 
borit  fyrir  hann.  Hann  kvað  held'r  þat  vera, 
—  „ek  þóttumk  ganga  út  ór  útibúrinu,  ok 
sá  ek,  at  vargar  runnu  sunnan  á  völlinn 
átján  saman,  en  fyrir  vörgunum  rann  ref- 
keila  ein;  þat  var  svá  slœglegt  kvikindi,  at 
siíkt  hefi  ek  aldri  sét  fyrri;  þat  var  ógurlegt 
mjök  ok  illilegt;  þat  skygndist  víða  ok  á  öllu 
vildi  þat  auga  hafa,  ok  öll  sýndust  mér  dýr- 
in  grimmleg.  En  er  þau  váru  komin  heim 
at  bœnum,  þá  vakti  Torfi  mik,  ok  veit  ek 
víst,  at  þat  er  nxanna  hugir;  skulum  vér  þeg- 
ar  upp  standa."  Atli  hafnaði  eigi  vanda  sín- 
um;  sprettr  upp,  ok  steypir  á  sik  stakki  sín- 
um,  ok  svá  út  sem  kólfi  skyti;  en  þeir  taka 
vápn  sín  ok  klæði  ok  búast  sem  sköruleg- 
ast.  Ok  er  þeir  váru  mjök  búnir,  kom  Atli 
inn  aftr  ok  var  þá  kominn  í  sterka  brynju 
ok  brugðit  sverð  i  hendi.  pá  mælti  Atli: 
„pat  er  likast,  at  þeíta  fari  svá  sem  margr 
hefir  getit  til,  at  Steinþóri  mági  mínum 
mundi  þat  eigi  vel  duga  at  láta  yðr  hér  niðr 
korna;  nú  beiðumk  ek  þess,  at  þér  látit  mik 

ráða  tilskipun  fyrir  oss;  er  fyrst  mitt  ráð, 
at  vér  gangim  út  undir  húsvegginn  ok  látum 
eigi  stanga  oss  inni,  get  ek  ok  yðr  þat  í  hug 
at  flýja  eigi,  hvat  sem  at  höndum  kemr." 
peir  segja  svá  vera. 

21.  J?ar  er  nú  til  at  taka,  at  porgrímr 
vaknar;  var  honum  orðit  heitt.  Hann  mælti 
þá:  „Heima  hefi  ek  verit  um  hríð  á  bœnum, 
ok  er  svá  vilt  fyrir  mér,  at  ek  veit  ekki  frá 
mér,  en  þó  munum  vér  heim  ganga  at  bœn- 
um.  Ætla  ek,  at  vér  skulum  brenna  þá  inni; 
þykkir  mér  þat  skjótast  mega  yfir  taka." 
Taka  þeir  nú  vápn  sín  ok  ganga  heim  á 
völlinn.  Ok  er  þeir  Atli  sjá  mennina,  mælti 
Atli:  „pat  er  ætlan  mín,  at  þeir  sé  hér  komn- 
ir  Dýrfirðingarnir,  ok  sé  fyrir  þeim  por- 
grímr  Dýrason,  er  verstr  maðr  er  í  öllum 
Dýrafirði  ok  fjölkunnugastr.  Eru  þeir  en- 
ir  mesíu  vinir,  pórarinn,  er  eftirmál  á  um 
brœðr  sína.  Ætla  ek  mér,  þó  at  ólíklegt  sé, 
at  ganga  á  móti  porgrími,  en  þér,  Hávarðr, 
ætla  ek  at  ganga  í  móti  tveimr,  ertu  reyndr 
ok  kappi  mikill;  Hallgrími  frænda  þínum 
ætla  ek  tvá  sem  gildastir  eru,  Valbrandsson- 
um,  Torfa  ok  Eyjólfi,  ætla  ek  f  jóra,  ok  þeim 
porbrandssonum,  Oddi  ok  póri,  ætla  ek 
fjóra,  porbjarnarsonum,  Grími  ok  por- 
steini,  ætla  ek  þrjá,  en  þá  ætla  ek  sinn  mann 
hvárum  þeira  pórhalli  ok  húskarli  mínum.u 
Ok  er  Atli  hafði  til  skipat  sem  hann  vildi, 
þá  ganga  þeir  porgrímr  sunnan  at  húsum. 

Sjá  nú,  at  þar  er  öðruvíss  fyrir  búit,  en  þeir 
ætluðu;  standa  þar  menn  með  vápnum  ok 
búnir  til  viðtöku.  pá  mælti  porgrímr: 
„Hverr  veit,  nemaAtliennragisébrögðóttari, 
en  vér  ætlum,  en  þó  skulum  vér  á  móti  þeim 
alt  at  einu."  Hlaupast  menn  nú  at,  svá  sem 
ætlat  var.  J>at  var  et  fyrsta  athlaup,  at  Atli 
enn  litli  hljóp  at  porgrími  ok  hjó  til  hans 
tveim  höndum  með  sverðinu,  ok  beit  eigi  á. 
J?eir  hjuggust  á  nökkura  stund,  ok  beit  eigi 
á  porgrím.  J?á  mælti  Atli:  „Trölli  likr  ertú, 
porgrímr,  en  eigi  manni,  er  þik  bíta  engi 
járn."  porgrimr  svaraði:  „Hvi  dirfist  þú  at 
íala  um  slíkt,  því  at  ek  hjó  til  þín  áðan  svá 
sem  mér  var  hœgast,  ok  beit  eigi  á  þinn 
vánda  skalla."  Atli  sér,  at  eigi  muni  svá  bú- 
it  hlýða;  kastar  síðan  sverðinu,  ok  hleypr 
undir  porgrím  ok  rekr  hann  niðr  við  völl- 
inn.  Nú  er  eigi  vápnit  hjá  honum,  en  hann 
veit  at  liðsmunr  er  mikill;  verðr  honum  þat 
fyrir,  at  hann  greyfist  niðr  at  honum  ok  bítr 
sundr  í  honum  barkann,  dregr  hann  síðan 
þangat  tit  er  sverð  hans  var,  ok  sníðr  af 
honum  höf uðit.  Eftir  þat  rekr  hann  upp 
skygnurnar  ok  sér,  at  Hávarðr  hefir  felt 
annan  þeira,  er  hann  átti  við.  Hleypr  Atli 
þar  fyrst  at,  ok  skif ta  þeir  eigi  lengi  höggum 
við  hann  áðr  hann  fellr.  Hallgrímrhafðidrep- 
it  báða  þá,  er  hann  átti  við,  ok  svá  Torfi, 
Eyjólfr  hafði  drepit  annan  þann  er  hann 
átti  við,  pórir  ok  Oddr  höfðu  drepit  þrjá, 

en  efíir  var  einn;  porsteinn  ok  Grímr  höfðu 
felda  tvá,  en  einn  eftir;  pórhallr  hafði  drep- 
it  þann,  er  hann  átti  við;  húskarl  hafði  eigi 
drepit  þann,  er  hann  átti  við.  Hávarðr  bað 
at  hætta  skyldi.  pá  mælti  porsteinn  )?or- 
bjarnarson:  „Eigi  skal  faðir  minn  þat  spyrja 
vestr  á  Rauðasand,  at  vit  brœðr  vinnim  eigi 
hlutverkum  okkrum  sem  aðrir  menn."  Hann 
hleypr  at  einum  þeira  með  reidda  öxi  ok 
rekr  i  höfuð  honum,  svá  at  þegar  fekk  hann 
bana.  Atli  spurði,  hví  hann  skyldi  eigi  alla 
drepa.  Hávarðr  kvað  þat  til  einkis  vera.  Atli 
settist  niðr  ok  bað  þá  leiða  fyrir  sik.  Hann 
rakar  af  þeim  hárit  ok  gerði  þeim  kj^ll  ok 
bar  i  tjöru  eftir;  siðan  tók  hann  knif  sinn 
ór  skeiðum  ok  rak  af  þeim  öllum  eyrun,  ok 
bað  þá  svá  markaða  fara  á  fund  Dýra  ok 
pórarins;  kvað  þá  heldr  muna  mega,  at  þeir 
hef ði  f undit  Atla  enn  lítla.  Eftir  þat  f ara  þeir 
þaðan  þrir,  en  kómu  átján  saman  allir 
frœkilegir  ok  vel  búnir.  Hávarðr  kvað  þá 
vísu: 

(15)   Þat  mun  vestr  ok  vestan, 
(varð  ár  roðin  sárum) 
orð  til  ísafjarðar 
(oddregns)  koma  þegna: 
at  <til  geira  glettu 
gunn-nœringar  fœri, 
vægr  es  vöxtr  i  augum 
Valbrands  sonum,  handan. 

Eftir  þat  snúa  þeir  áleiðis  ok  jarða  þá  er 

drepnir  váru,  taka  síðan  á  sik  náðir  ok  frelsi 
slíkt  er  þurfti. 

22.  Nú  er  þar  til  at  taka,  er  menn  kómu 
til  þings;  var  þar  f  jölmenni  mikit.  Váru  þar 
höfðingjar  margir  ok  mikils  virðir;  þar  var 
Gestr  Oddleifsson,  Steinþórr  af  Eyri  ok  þeir 
Dýri  ok  pórarinn.  Var  þá  talat  um  mál  þeira 
öll  saman;  var  Steinþórr  fyrir  hönd  Hávarðs. 
Bauð  hann  sættir  fyrir  þá  ok  gerð  Gests 
Oddleifssonar;  kvað  honum  kunnugast  um 
málit.  Ok  með  því,  at  þeir  vissu  áðr,  hversu 
þeir  höfðu  undir  búit,  þá  gengu  þeir  at  þessu 
allglaðlega.  J?á  mælti  Gestr:  „Með  því  at  þat 
er  vili  hvárratveggja,  at  ek  gera  hér  nökkut 
at,  þá  skal  eigi  seint  til  láta;  mun  ek  þar 
fyrst  til  taka,  er  et  fyrra  sumar  vai^  talat  um 
víg  Óláfs  Hávarðssonar,  at  ek  geri  þat  þrjú 
manngjöld;  skulu  þar  niðr  falla  víg  Sturlu 
ok  pjóðreks  ok  Ljóts,  er  mjök  váru  sak- 
lausir  drepnir,  en  porbjörn  pjóðreksson  skal 
hafa  fallit  ógildr  fyrir  ójafnað  sinn  ok  fyrir 
marga  óheyrilega  tiltekt,  þá  er  hann  hefir 
haft  við  Hávarð  ok  marga  aðra,  svá  þeir 
Vakr  ok  Skarfr  brœðrungar  skulu  haf a  fall- 
it  óhelgir,  en  vig  þeira  skulu  jöfn  vera 
Brands  ens  sterka  ok  Áns  fóstra  Hallgríms, 
gjalda  ein  manngjöld  fyrir  fylgdarmann 
Ljóts  at  Mánabergi,  er  þeir  Hávarðr  höfðu 
drepit.  Svá  er  um  víg  Ljóts;  kann  ek  eigi  fé 
at  gera;  er  þat  öllum  auðsætt,  ójafnaðr  sá, 
er  Ljótr  hefir  haft  við  porbjörn  ok  alla  aðra 

þá,  er  hann  hefir  mátt;  gekk  þar  eft- 
ir  málefnum,  at  tvau  börn  skyldu  drepa 
þvílíkan  kappa,  sem  Ljótr  var;  skal  ok  J?or- 
björn  hafa  engi  þat  alt  frjálslega,  er  þeir 
áttu  báðir  saman  áðr;  en  til  huggunar  við 
pórarin,  þá  skulu  þessir  menn  fara  utan: 
Hallgrímr  Ásbrandsson,  Torfi  ok  Eyjólfr 
Valbrandssynir,  J>órir  ok  Oddir  porbrands- 
synir,  porsteinn  ok  Grímr  porbjarnarsynir; 
með  þvi  at  þú  er  gamlaðr  mjök,  þá  skulu 
þeir  eigi  koma  út  fyrr  en  þeir  spyrja,  at  þú 
ert  allr;  en  Hávarðr  skal  fœra  bústað  sinn, 
ok  vera  eigi  í  þessum  íandsfjórðungi,  ok 
svá  pórhallr  frændi  hans.  Vil  ek,  at  þér 
sættist  heilum  sáttum,  ok  sé  þetta  pretta- 
laust  af  hvárumtveggjum."  Eftir  þat  gengr 
Steinþórr  at,  ok  tekr  sætt  fyrir  Hávarð  ok 
alla  félaga,  með  því  skilorði,  sem  Gestr  haf ði 
fyrir  sagt.  Steinþórr  geldr  ok  hundrað  silfrs 
þat  er  gjalda  átti.  Gengu  þeir  pórarinn  ok 
Dýri  at  öllu  drengilega,  ok  létu  sér  vel  líka, 
þat  er  gert  var.  Ok  er  þessum  málum  var 
lokit,  þá  kómu  þar  þeir  afeyringar  á  þingit 
ok  segja  þessi  tíðendi  at  öllum  áheyröndum, 
sem  gerzt  höfðu  i  ferð  þeira.  pótti  öllum 
þetta  mikil  tíðendi,  ok  þó  farit  rnjaklega, 
pótti  mönnum  porgrímr  hafa  dregizt  til 
fjandskapar  við  þá,  en  vorðin  umskifti 
jafnleg.  pá  mælti  Gestr:  „pat  er  þó  sann- 
ast  at  segja,  at  þér  frændr  eruð  ólíkir  öðr- 
uin  mönnum  at  ilsku  ok  ódrengskap;   eða 

hví  varð  þér  þetta  fyrir,  pórarinn,  at  láta 
sem  þú  skyldir  sættast,  en  fara  með  slika 
prettvísi?  Nú  með  því,  at  ek  hefi  hér  nökk- 
ut  um  talat  áðr,  þat  er  til  vægðar  mætti 
komast  þitt  mál,  þá  læt  ek  nú  þó  standa 
svá,  eftir  því  sem  áðr  var  gert  ok  talat,  en 
hins  væri  þit  verðir,  pórarinn  ok  Dýri,  at 
ykkur  mál  væri  mjök  spjölluð  fyrir  ykkra 
undirhyggju,  en  þat  skal  þar  fyrir  koma, 
at  ek  skal  aldri  at  ykkrum  málum  veita.  En 
þú,  Steinþórr,  lát  þér  þetta  vel  líka,  fyrir 
því,  at  heðan  af  skal  ek  veita  þér  at  málum 
þínum  við  hvern,  sem  þú  átt  um;  hefir  þér 
þetta  vel  f arit  ok  drengilega."  Steinþórr 
sagði,  at  Gestr  skyldi  þá  mestu  um  ráða, 
—  „þykkir  mér  þeir  nú  hafa  af  enn  versta; 
látit  menn  sína  marga  ok  þar  með  drengskap 
sinn." 

Eftir  þetta  slita  þeir  þingit.  Skilja  þeir 
Gestr  ok  Steinþórr  með  mikilli  vináttu,  en 
þeir  pórarinn  ok  Dýri  undu  við  stórilla.  OIi 
er  Steinþórr  kom  heim  á  Eyri,  sendir  hann 
eftir  þeim  i  Otradal.  Ok  er  þeir  f innast,  segja 
hvárir  öðrum  sem  farit  hafði.  pótti  þeim 
allvel  farit  hafa,  ór  þvi  sem  ráða  var.  pökk- 
uðu  þeir  Steinþóri  fyrir  forganginn,  sögðu 
ok,  at  Atli  mágr  hans  hefði  vel  við  þá  gert 
enda  hversu  hraustlega  hann  hefði  fram 
gengit,  ok  sögðu  hann  enn  hraustlegasta 
dreng.  Gerðist  þá  en  bezta  vinátta  með  þeim 

mágum;  var  Atli  þaðan  af  haldinn  enn  bezti 
drengr,  hvar  sem  hann  kom. 

23.  Eftir  þat  ferr  Hávarðr  ok  þeir  allir 
saman  heim  til  ísafjarðar;  verðr  Bjargey 
honum  stórlega  fegin,  ok  svá  feðr  þeira 
brœðra,  ok  þykkjast  nú  ungir  orðnir  í  ann- 
an  tíma.  Nú  tekr  Hávarðr  þat  til  ráðs,  at 
hann  býr  til  veizlu  mikillar;  var  þar  bœr 
mikill  ok  stórmannlegr;  skorti  þar  engan 
hlut.  Býðr  hann  Steinþóri  af  Eyri  ok  Atla 
mági  hans,  Gesti  Oddleifssyni  ok  öllum  mág- 
um  sínum  ok  frændum.  Verðr  þar  f  jölmenni 
mikit,  ok  en  vænsta  veizla.  Sitja  þar  viku 
allir  saman  glaðir  ok  kátir.  Hávarðr  var 
stórauðigr  maðr  at  allskonar  fé,  ok  at  lykt- 
um  veizlunnar  gefr  Hávarðr  Steinþóri  þrjá 
tigi  geldinga  ok  fimm  yxn,  skjöld  ok  sverð 
ok  gullhring,  ena  beztu  gersemi.  Gesti  Odd- 
leifssyni  gaf  hann  tvá  gullhringa  ok  níu  yxn. 
Atla  bónda  gaf  hann  ok  góðar  gjafir,  Val- 
brandssonum  ok  porbrandssonum  ok  por- 
bjarnarsonum  gaf  hann  ok  öllum  enar  beztu 
igjafir,  sumum  vápn  góð  ok  aðra  hluti.  Hall- 
grími  frænda  sínum  gaf  hann  sverðit  Gunn- 
loga,  ok  þar  með  öll  hervápn  harðla  góð. 
pakkaði  þeim  öllum  góða  fylgd  ok  drengi- 
lega  framgöngu.  Öllum  gaf  hann  góðar  gjaf- 
fir,  þeim  sem  hann  hafði  þangat  boðit,  þvi 
at  hvárki  skorti  til  gull  né  silfr.  Ok  Bftir 
þessa  veizlu  ríðr  Steinþórr  heim  á  Eyri,  en 
Gestr  á  Barðaströnd,  Atli  i  Otradal.  Skilja 

nú  allir  með  enum  mestu  kærleikum.  En 
þeir  er  utan  skyldu,  fara  vestr  í  Vaðil,  ok 
þar  utan  um  sumarit;  gefr  þeim  vel,  koma 
við  Noreg.  Réð  þá  Hákon  jarl  fyrir  Noregi. 
Váru  þeir  þar  um  vetrinn,  en  um  várit  fá 
þeir  sér  skip,  ok  leggja  i  hernað  ok  verða 
enir  frægustu  menn.  Hafa  þeir  þá  iðju  nökk- 
ur  misseri.  Fara  þeir  nú  út  hingat,  ok  var 
pórarinn  þá  dauðr.  Urðu  þeir  ágætir  menn; 
eru  af  þeim  miklar  sögur  hér  á  landi  ok 
víðar  annarsstaðar.  Lýkr  hér  nú  frá  þeim 
at  segja. 

24.  Svá  er  sagt  frá  Hávarði,  at  hann  seldi 
eignir  sínar,  en  þau  ráðast  norðr  til  Svarf  að- 
ardals,  ok  upp  i  dal  þann,  er  Oxadalr  heitir, 
ok  reisir  þar  bústað  sinn,  ok  bjuggu  þar 
nökkura  vetr,  ok  kallaði  Hávarðr  þenna  bœ 
á  Hávarðsstöðum.  Ok  nökkurum  vetrum 
síðar  spurði  Hávarðr  þau  tíðendi,  at  Hákon 
jarl  var  dauðr,  en  kominn  í  land  Óláfr  kon- 
ungr  Tryggvason,  ok  væri  hann  orðinn  ein- 
valdskonungr  yfir  Noregi,  ok  boðaði  aðra 
trú  sanna.  Ok  er  þetta  spyrr  Hávarðr,  bregðr 
hann  búinu  ok  ferr  utan  ok  Bjargey  með 
honum  ok  pórhallr  frændi  hans.  Koma  þau 
á  fund  Óláfs  konungs,  ok  tók  hann  vel  við 
þeim.  Var  Hávarðr  þá  skírðr  ok  öll  þau,  ok 
váru  þau  þar  um  vetrinn  í  góðu  yfirlæti  með 
Óláfi  konungi.  J?ann  sama  vetr  andaðist 
Bjargey;  en  Hávarðr  ok  frændi  hans  pór- 
hallr  f  óru  út  til  íslands  um  sumarit.  Hávarðr 

5* 

hafði  út  með  sér  kirkjuvið  harðla  mikinn. 
Kann  setti  bústað  sinn  i  neðanverðum  pór- 
hallsdal,  ok  býr  þar  eigi  lengi  áðr  hann  tekr 
sótt.  Kallar  þá  á  pórhall  frænda  sinn  ok 
mælti:  „Svá  er  mál  með  vexti,  at  ek  hefi 
sótt  fengit,  þá  er  mik  mun  til  bana  leiða; 
vil  ek,  at  þú  takii,  fé  eftir  mik;  ann  ek  J?ér 
vel  at  njóta;  hefir  þú  mér  vel  þjónat  ok  veitt 
mér  góða  fylgd.  Skaltu  fœra  bústað  þinn  i 
ofanverðan  pórhallsdal,  ok  skaltu  láta  þar 
kirkju  gera,  ok  vil  ek  at  þeiri  mik  grafa 
láta."  Ok  er  hann  hefir  fyrir  sagt,  slíkt  er 
hann  vildi,  þá  deyr  hann  lítlu  siðar.  pór- 
hallr  bregðr  við  skjótt  ok  fœrir  bústað  sinn 
upp  í  daliiin  ok  gerir  þar  reisulegan  bœ,  ok 
kallar  á  pórhallsstöðum.  Fær  hann  kván- 
fang  gott,  ok  hefir  margt  manna  frá  hon- 
um  komit,  ok  býr  hann  þar  til  eili.  Et  ok 
svá  sagt,  at  þá  er  kristni  kom  til  íslands,  at 
pórhallr  lét  kirkju  gera  á  bœ  sínum  af  þeim 
við,  er  Hávarðr  flutti  út  hingat.  Varð  þat 
et  skrautligsta  hús,  ok  var  Hávarðr  at  þeiri 
kirkju  grafinn,  ok  þótti  verit  hafa  et  mesta 
mikilmenni.  Ok  lúkum  vér  nú  þar  þessani 
sögu  at  sinni  með  þessu  efni. 


Viðbœtir. 

Ú.r  AM.  152,  4to. 


peir  ferðast  síðan  þar  til  þeir  koma 

á  Eyri.  En  sem  þeir  kómu,  gengr  Hávarðr 
heim  ok  heilsar  Steinþóri.  Steinþórr  mælti: 
„Hverr  er  þessi  enn  mikli  maðr?"  Hávarðr 
sagði  til  sín.  Steinþórr  mælti:  „Ek  munda 
sjá  þik  i  sumar  í  búð  minni,  ok  ertú  nú 
ólíkr  sjálfum  þér,  er  þú  dróst  þá  sem  föru- 
maðr  milli  búða,  en  nú  ertú  enn  hermann- 
ligsti;  eða  kunnið  þér  at  segja  nökkur  ný 
tíðendi?"  Hávarðr  kvað  vísu: 

(16)   Þar  hafa  sex  þeirs  sævask 
sútlaust,  bana  úti 
isvipnjörðungar  sverða 
sárteins,  á  brústeinum; 
hygg  ek  hitt  þar  liggi 
heftendr  la-ga  eftir; 
eggsikeindar  létk  undir 
óbiðingum  svíða. 

Nú  víkr  sögunni  vestr  á  Ingjaldssand.  par 
bjó  Hólmgöngu-Ljótr;  hann  var  sonr  por- 

gríms  Harðrefssonar,  sem  fyrr  er  sagt,  en 
móðir  hans  hét  Rannveig,  dóttir  Grjótgarðs 
jarls.  porgrímr  gagarr  var  sonr  Ljóts,  Hall- 
dísi  systur  Ljóts  hafði  átt  porbjörn  pjóð- 
reksson,   sem  áðr  er  sagt,   en  Ásdísi,   aðra 
systur  Ljóts,   nam   Óspakr  Ósvífrsson;   um 
þá  sök  sótti  Ljótr  Óspak  til  sektar.  Úlfr  hét 
son  þeira;  hann  fœddi  Ljótr;  hann  varð  síð- 
ar  stallari  Haralds  konungs  Sigurðarsonar. 
Grímr  kögurr  bjó  á  Brekku;  hans  synir  váru 
þeir  Sigurðr  ok  porkell,  lítlir  menn  ok  smá- 
ir.  pórarinn  hét  fóstrsonr  Ljóts.  Ljótr  kaup- 
ir  slátr  at  Grími  til  tuttugu  hundraða,  ok 
galt  lœk,  er  fell  meðal  landa  þeira;  sá  hét 
Túnsómi.  Grímr  veitti  hann  á  eng  sína  ok 
gróf  land  Ljóts,  en  hann  gaf  sök  á  því,  ok 
var  jafnan  fátt  með  J>eim.  Gestr  Oddleifsson 
sótti  haustboð  til  Ljóts,  Ljótr  spurði  Gest  at 
boðinu,  hvat  manni  porgrímr  gagarr  sonr 
hans  mundi  verða.  Gestr  kvað  pórarin  fóstra 
hans  frægra  mundu  verða.   Óvirðing  þótti 
Ljóti  þetta,  ok  spurði  um  myrgininn,  hvat 
fyrir  porgrími  lægi.  Gestr  kvað  Úlf  systur- 
son   hans    frægra    verða    mundu.    pá    varð 
Ljótr  reiðr,  en  reið  þó  á  veg  með  Gesti  ok 
spurði:   „Hvat  mun  mér  at  bana  verða?" 
Gestr  kvaðst   eigi   sjá   örlög   hans,    en  bað 
hann  vera  vel  við  nábúa  sína.  Ljótr  spurði: 
„Munu  jarðlýsnar,  synir  Grims  kögurs,  verða 
mér  at  bana?"  Gestr  mælti:  „Sárt  bítr  soltin 
lús."  „Hvar  mun  þat  verða?"  kvað  Ljótr. 

„Heðra  nær,"  kvað  Gestr.  —  En  um  yárit 
sat  Ljótr  at  þrælum  sínum  á  hæð  einni; 
hann  var  í  kápu,  ok  höttrinn  lerkaðr  um 
hálsinn,  ok  ein  ermr  á.  peir  Kögurs  synir 
hlupu  á  hæðina,  ok  hjuggu  til  hans  báðir 
senn.  Eftir  þat  snaraði  porkell  höttinn  at 
höfði  honum.  Ljótr  bað  þá  láta  gott  i  bú- 
sifjum  sinum;  ok  hröpuðu  þeir  af  hæðinni 
á  götuna  þá,  er  Gestr  hafði  riðit.  par  dó 
Ljótr.  peir  Gríms  synir  fóru  >á  til  Hávarðs 
halta,  ok  vóru  allir  at  Steinþórs  um  vetr- 
inn,  sem  fyrr  segir. 


II. 

Vísuhelmingr  eftir  Hávarð  halta, 

(Úr  Snorra-Eddu) . 


Nú  es,  jódraugar  Ægis, 
arnarflaug,    ok   bauga 
hygg  at  heimboð  þiggi 
hangagoí5s,  of  vangi. 


Vísnaskýringar. 


1.  Óláfr  Hávarðsson.    Vfsa  þessi  er  auðakiön. 

2.  HáTarðr  halti:  Mér  hefr  eigi  komit  6f»  svefna 
á  augu  síðan  _  (dygg,»  undskíðs  óðstefnir'  hné  und 
eggjar)  -  síz<  hræstorðar  börvai*  gerðu  ótt  harðan 
hjöwtyr',  þeirs'  létu  Áleif*  falla  alsaklausan. 

1.    óf,    stylting    úr:    óhóf.  -  Mér  hefr  eigi  komit  óf 
svefna    á    augu  =  eg   hef  eigi  sofið  úr  hófi  fram,  mér 
hefn-  litt  komið    dúr  á  auga.  -  2.  traustr.  dugandlegr. 
—  3.  undskið,  höggvopn  eða  Iagvopn  ;  óð-stefnir  sverðs 
sá  cr  snarlega  beitir  sverði,  snarfengr  bardagamaðr.  -' 
4,  tís  -  síð  es,  síðan  er,  (siðan  var  komið  fyrr  í  vís- 
unm.  þar  ofaukið).  -  5.  hrœstorð,  skjöldr.  nefndr  svo, 
at    þvi    eð  dauðir  menn  vóru  stundum  bornir  á  skjöld. 
um    af  vígvelhnum;  sbr.  vísu  Þórarins  svarta  í  Máhlíð- 
ingavísum  í  Eyrbyggjasögu);  börr,  viðr  ,  skjaldar-ðóruar 
hermenn.  -  6.  styrr,  rósta,  bardagi,  orrusta;  hjörstyrr, 
sverða  rósta,  bardagi;  hjör  er  hér  óþarft  orð.  -  7  þeir 
es,    þeir   sem.  -  8.    Áleifr   þ.    e.    Óláfr  sonr  Hávarðs. 
Nafn.ð  Aleifr  tók  að  breytast  í   Óláf  á  síðara  hluta  11 
aldar.  „Óláfr"  kemr    fyrst  fyrir  í  Xekstefju  Steins  Her! 
dísarsonar:  „Oláfr  er  und  sólar".  Þeir  nafnar  konung- 
arnir:    Tryggvason    og    Haraldsson,  eru  jafnan  nefndir 
hvor  um  sig:  Áleifr  í  vísum  samiíðarskálda. 

3.    Sami:    Ákat'    enn  hœgt  í  el!i  minni  segja  íveg- 

staíi2  —  sveitir8  veiti  mér  hljóð  af  hœgu4  —  síz5vissak 
vel  hressan  vápria  Njörð6  fallinn  at  jörðu;  snjallr  sonr 
vas  at  sönnu  aflstuðill7  rninn. 

1.  Ákat,  á  ek  at  ==  eg  á  eigi. —  2.  ívegstafir,  lofstafir. 
Orðið  kemr  eigi  annars  staðar  fyrir  og  óvíst, að  rétt  sé. 
—  3.  flokkar,  menn.  —  4.  af  hœgu,  auðveldlega,  hœg- 
lega.  —  5.  sbr.  síðustu  vísu;  —  6.  vápna  Njörðr,  mann' 
kenning;  hér  Óláfr  Hávarðsson.  —  7.  aflstuðill,  stoð  og 
stytta  (sbr.  orð  Egils  Skallngrímssonar  í  Sona-torreki: 
„ok  mítt  afl  mest  of  studdi"). 

4.  Vísa  þessi  er  hér  rnnglega  eignuð  Hávarði  ísfirð- 
ingi.  Hún  er  eftir  Þorbjörn  þynu  um  bardagann  at 
Fagrabrekku  í  Hrúlafirði;  prentuð  í  Landnámubók  og 
skýrð  þar. 

5  Hávarðr:  Efna  hygg  þats  ek  heí  heitit  feita  Yggs 
má1;  sára  sund-líri2  flýgr  svangr  fyrir  eyrartanga;  veitk 
Hallgrímr,  at  vér  munum  allir  hljóta  farar  tíma.8  þat  er 
vel    fallit.  Hljómr  es  af  hjörva  glaumi. 

1.  Yggr,  óðinn;  Yggs  már.  hrafn.  —  Efna  ætla  eg  það, 
er  eg  hefi  heitið  að  feita  hrafn,  gefa  hrafni  bráð.  — 
%  Uri,  fugl,  mátegund,  skrofa);  sára  sund,  blóð;  blóð- 
líri,  hrafn;  hrafn  flýgr  svangr  íyrir  eyrartanga,  þ  e.: 
nú  hafa  hrafnar  soliið  um  hríð.  er  því  mál  að  brytja 
þeim  tafn.    —   3.  farartimi,  fararheill. 

6.  Hávarór:  Klauf'k1  malma  braks  mána  mót  reyni2  í 
jaxla;  lét'k  eitt  högg  leita  staðar  í  augu  alms  hegg3; 
sá'kat4  hitt,  at  hringmerkðr  fetilstingi5  hrykki6;  veit'k 
harðan  Gunnar  hlyn7  falla;  Gunnlogi  gall8. 

1.  Eg  klauf  -  2.  malma  brak,  vopnaviðskifti,  malma 
braks  máni,  skjöldr;  skjaldamót,orrusta;orrustureynir  = 

mk.  —  3.  almr.  trjáteguud,  hér  bogi;  beggr,  trjátegund, 
hér  (í  kenningj:  boga  (==  vopn)  -heggr,  maðr. — 4.  fetil- 
stingi,  stingi  (eða  stingr),  sem  horinn  er  í  fatli  eða 
bandi,  =  sverð,  hringmerkt  sverð  =  sverð,  sem  hefir 
hjölt  hringum  skreytt.  -—  5.  sákat,  eg  sá  eigi:  (Réttara 
myetti  vera  sdskat  =  eg  óttaðist  eigi  o:  að  sverðið 
mundi  bila.  — 6  hrykki  þ.  e  hrykki  sundr,  brotnaði.  —  7. 
Gunnr.  valkyrja,  hlynr,  viðartegund;  Gunnar  hlynr, 
mk.  —  8.  sverðið  gall. 

7.  Sami:  Vér  höfum  brátt  felda  fjóra,  þeirs  (réttara 
mundi:  þá's)  létu  Bjargeyjar  son  blóðgan  deyja;  í  því  telk 
feng  dreng:jum;  Hallgrímr  kveðr  enn  af  órum  mönnum 
nú  fallinn  þanns'  vas  hcefðr  með  hlunoi;  eirð  geira  vas 
fallint. 

1.  eirð  friðsemd,  hvíld;  geirr,  spjót.  —  eirð  geira  vas 
fallin:  ófriðr  var  hafinn. 

8.  Sami:  Sonr  Geirdísar1  gekk  hratt  þá's  sótti  at 
sunnu  bekks  runni2;  frák8  at  hvatr  brá  bitrum  blóðisi4; 
Eyjólfr  réð  enn  minnask  eggleiks*  við  seggja  kyn6  at 
gjalda  jöru  runnum7;  Gunnbliks  geymi-Baldr!8 

1.  sonr  Geirdísar  er  annaðhvort  Eyjólfr,  eða  (öllu 
heldr)  Hávarðr  sjálfr.  —  2.  bekkr,  Jœkr;  sunna,  sól; 
bekks  sunna,  Einar  eldr,  gull;  gulJs  runnr,  mk.  — 
3.  eg  frétti  —  4.  blóð4ss,  sverð.  —  5.  eggleikr,  bar- 
dagi.  —  6  seggja  kyn,  menn.  —  7.  jara,  orrustajjörw- 
runnr,  mk.  8.  gunnblik,  vopn;  vopna  geymi-Baldr,  mk. 
—  Eyjólfr  minntist  enn  fyrri  vopnaviðskifta  við  féndr 
sína  (með  því  að  gjalda  þeim  makleg  gjöld). 

9.  Sami:  Höfum1  allir  saman  Hallgrímr!  goldit  Þjóð- 
reks  sonum  heldr  stórar  heiptir.  Iðrumk  þeygi  þess 
vígs.  Oddregns  œski-Nirðir2  urðu  vegnir  of  sök8;  veit'k 
ætt  Þorbjarnar  ímgjarna4  þjóðar  eyði*. 

1.  Vér  höfum.  —  2.  Oddregn,  örvadrífa,  orrusta; 
œski-Njörðr  orrustu,  sá  er  œskir  ófriðar,  mk.  —  3.  of 
sök  =  um  sanna  sök.  —  4.  ímgjarn,  illgjarn,  með 
heiftarhug.    —  5.  þjóðar  eyðir  mk.;  hér:  Hávarðr  sjálfr. 

10  Sami  Nú's  iafnöndum  angrsólar1  efni  (at)  ganga 
fram;  þeir  varra  lands  viggs  temjendr2,  es  vilja  fremja 
sik.  Kveða  vesa  farit3  trausti  Isfirðinga;  en  bðgg  sak- 
laussa4  hjör-börva5  urðu  höggvin  eirlaust6. 

I.  angr,  fjörðr;  angr-sól.  gull;  jafnendr  gulls,  menn. 

2.  vörr,  árartog;  varra  land,  sjór;  vigg,  hestr,  scevar 
hestr,    skip;    temjendr   sævar    hesta,  sæfarar,  menn    — 

3.  Menn  segja  að  lokið  sé.  —  4.  saklaussa,  saklausra 
(ranglega  f  vísunni:  sauklausa);  —  5.  mk.  —  6.  eir- 
laust,  hlífðarlaust. 

II.  Sami  „Fróns"  herðidraugar1  hlógu  hvinnendr3 
af  minni  sök  þás  fellidómr  réð  bella  «yni  mínum8.  Nú 
mun  þjóta  hóts4  annan  veg  í  hverju  hörðu  hafs  bjargi 
síz5  víg-Njörðungar6  váru  vegnir. 

1.  „Fróns"  er  eitthvað  aflaga;  réttara  mundi:  fjánar, 
eignarfall  af  fján,  heipt,  fjand-kapr,  fjánar  herði' 
draugar,  eflendr  hatrs,  andstœðingar.  —  2.  hvinnendr 
(vafasamt  orð,  skilið  sem)  hlakkendr.  — 3.  þá  er  áfellis- 
dómrinn   bitnaði  á  syni  mínum.   —  4.   nokkuð,  allmjög. 

—  5.  síz,  síð  es,  síðan  er.  —  6.  mk. 

12.  Faini:  íðvandr1  Hallgrímr!  skulum  bíða  heiman 
ór  stað;  hlítik  vætki2  vægðar  málum3;  uggik  lítii4.  En 
víg  þau's  vágum  falli  gjörvall  í  strá5;  vildak  aldri 
gjalda6  geira  gœti-áru7. 

1.     íð,    iðn.  starf;  iðvandr,  starfsamr,  framtaks-samr. 

—  2.     ekkert.  —  3.    eg    sinni    engum  friðarmálura.   — 

4.  eg  em  hvergi  smeykr.   —   5.  falli  öll  bótalaus  niðr.  — 
6.  bœta.  —  7.  geira  gœti-árr  mk. 

13.  Siimi:  Vár  þekt1  liggr  á  ógólegu2  vígi,  váruð8 
hollir  styrkþollum4;  eg  ann  ægis  sólar  runnum5;  þann 
manna  vissak  fallinn  mér  alls  mest  at  hlít6;  fyrðar7 
vestan   ?pyri  flest  orð  fárleg  andskotum8. 

1.  þekt,  hugþekt,  hugþokki.  —  2.  ógólegr,  (hér) 
óþyrmilegr.  —  Mér  er  hugþekt  ið  harðlega  víg.  —  3. 
þér  vóruð.  4.  styrþollr,  mk.  —  5.  œgis  sól,  gull;  gulls 
runnr,  mk.  —  6.  þar  er  sá  maðr  fallinn,  er  eg  mundi 
helzt  kjósa.  —  7.  menn.  —  8.  (eg  óska  þcss  að)  menn 
frétti  vestr  sem  háskalegastar  fregnir  af  fjöndura  vorura, 

14.  Sami:  Þvinnils  viggja  Njörðum1  handan,  Val- 
brandssonum,  varð-at2  vanbundinn  þvengr8  (þess  minn- 
umk  nú),  þá's  skyldi  hefna  sonar  raíns  á  sumri,  göfug 
skeifoidar  sólar  Gefn4;  garðr  skjalda  hluras5  svall6. 

1.  Þvinnill,  sœkonungr;  vigg,  hestr,  Þvinnils  hestr, 
skip;  skipa-Njörðr  mk.  —  2.  varð  eigi.  —  3  þeir  vóru 
eigi  lengi  að  binda  skóþvengi  sína.  —  4  skerfold,  sjór; 
sjávar  sólf  gull;  gulls  Gefn}  kona.  —  5.  og  6.  orrustan 
magnaðist. 

15.  Sami:  Þat  orð  mun  koma  ^vestr  til  ísafjarðar 
ok  þegna  vestan  (oddregns  árl  var  roðin  sárum),  at 
gunn-nœringar2  fœri  handan  til  geira  glettu3;  vöxtr  es 
vægr  i  augura   Valbrandssonum4. 

1.  oclchegns  ár,  sverð  eða  spjót.  —  2.  Gunn-nœr- 
ingar,  þeir  sem  nœra  gunni,  efla  orrustu,  hermenn.  — 
3.  geira  gletta,  bardagi.  —  4.  þeim  Valbrandssonura 
vex  eigi  alt  í  augura, 

16.  Vísa  þessi  er  eftir  Hástein  Hrómundarson  og 
skýrð  í  Landnámabók. 

Há  TarÖr:  (vísuhelmingr  í  Snon  a-Eddu): 
Nú  es    arnar  flaug  ot'  vangi;  hygg,  at  ægis  jódraugar 
þiggi  heimbod  hangagoðs  ok  bauga. 

Nú  fljúga  ernir  yfir  landi  (nú  er  ófriðlegt).  Eg  hygg, 
að  menn  muni  þiggja  heimboð  Oðins  og  hringa  að  gjöf. 
(Eg  býst  við  mannfalli). 

